Summary: انڈیا کی حکومت کی وزارت صحت اور خاندانی بہبود کی رپورٹ میں واضح طور پر لکھا گیا ہے کہ نس بندی سے جنسی طور پر منتقل ہونے والی بیماریوں کو دوسرے کے جسم میں داخل ہونے سے نہیں روکا جا سکتا۔ اس کے لیے کنڈوم کا استعمال ایک مؤثر ترین طریقہ ہے۔

’اپنے شوہر سے نس بندی کا کہا تو جواب ملا کہ تم کروا لو لیکن مجھے مت کہو‘ مرد اپنی نس بندی سے کتراتے کیوں ہیں؟

وہ مزید کوئی بچہ نہیں پیدا کرنا چاہتیں۔ جب انھوں نے اپنے شوہر سے نس بندی کروانے کے لیے کہا تو ان کا جواب تھا، ’اگر آپ یہ کروانا چاہتی ہیں تو کروا لیں۔ مجھے کیوں بلا رہی ہیں؟‘ اس کے بعد انھوں نے غصے میں کہا کہ ’اس پر مزید بحث نہیں ہوگی۔‘

ملک میں صحت اور خاندانی بہبود کی وزارت کے اعداد و شمار کے مطابق، سنہ 2008 سے 2019 کے درمیان 5.16 کروڑ لوگوں کی نس بندی کی گئی۔ ان میں بھی مردانہ نس بندی کی شرح صرف تین فیصد تھی۔

امریکہ کی یوٹا یونیورسٹی میں یورولوجی سرجری کے اسسٹنٹ پروفیسر الیگزینڈر پاسٹزاک کا کہنا ہے کہ زیادہ تر مرد جو نس بندی کے لیے آتے ہیں کہتے ہیں کہ وہ یہ اس لیے کر رہے ہیں کیونکہ ’ان کی بیوی نے انھیں ایسا کرنے کو کہا تھا۔‘

انڈیا کی صحت اور خاندانی بہبود کی وزارت کی رپورٹ کے مطابق، نس بندی مانع حمل کے طور پر 99 فیصد موثر عمل ہے لیکن نس بندی کے اس عمل سے کئی گمراہ کُن خیالات وابستہ ہیں، مثلاً یہ کہ جنسی عمل میں یہ سرجری مسائل کا باعث بنتی ہے۔

مزید یہ بھی واضح کیا گیا ہے کہ نس بندی کی وجہ سے نہ تو موٹاپا کا مرض لاحق ہوتا ہے اور نہ ہی جسم کمزور ہوتا ہے اور مرد پہلے کی طرح محنت کر سکتے ہیں۔

برسوں سے یہ تشویش پائی جاتی رہی ہے کہ آیا نس بندی کے مستقبل میں مردوں کی صحت پر کوئی منفی اثرات مرتب ہوں گے۔

نیشنل رورل ہیلتھ مشن کی رپورٹ میں کہا گیا ہے کہ کئی تحقیقی رپورٹس میں یہ بات سامنے آئی ہے کہ نس بندی کا تعلق دل کی بیماری، ورشن یا پروسٹیٹ کینسر، مدافعتی نظام کا بگڑ جانا یا کسی اور قسم کی بیماری سے ہے لیکن ایسی بیماریوں سے اس آپریشن کا کوئی تعلق یا کوئی منفی اثر نہیں۔

انڈیا کی حکومت کی وزارت صحت اور خاندانی بہبود کی رپورٹ میں واضح طور پر لکھا گیا ہے کہ نس بندی سے جنسی طور پر منتقل ہونے والی بیماریوں (STDs) کو دوسرے کے جسم میں داخل ہونے سے نہیں روکا جا سکتا۔ اس کے لیے کنڈوم کا استعمال ایک مؤثر ترین طریقہ ہے۔

انڈیا کی حکومت کی وزارت صحت اور خاندانی بہبود کی رپورٹ میں لکھا گیا ہے کہ ایسا بالکل کیا جا سکتا ہے۔

اگرچہ نس بندی کے عمل سے گزرنے والے مردوں کے لیے یہ بتانا ضروری ہے کہ اسے تبدیل کیا جا سکتا ہے لیکن یہ ایک پیچیدہ سرجری ہے اور اس کی کامیابی کی ضمانت نہیں دی جا سکتی۔

ملک کی آزادی کے بعد، انڈیا دنیا کا پہلا ملک بن گیا ہے جس نے شرح پیدائش کو کم کرنے اور آبادی میں اضافے کی شرح کو کم کرنے کے مقصد کے ساتھ خاندانی منصوبہ بندی کا پروگرام شروع کیا۔


Summary: محققین کا کہنا ہے کہ ایک نیا ٹیسٹ نہایت کم وقت میں بچوں میں بیماریوں کی درست تشخیص کے ساتھ ساتھ  ڈاکٹروں کو اس سے بچاؤ کے لیے صحیح علاج کا انتخاب کرنے میں مدد دے سکتا ہے۔

وہ نیا ٹیسٹ جس سے بچوں میں بیماریوں کی تشخیص میں تیزی آ سکتی ہے

فی الحال یہ معلوم کرنا مُشکل اور وقت طلب ہوتا ہے کہ بچوں میں بخار کی وجہ کیا ہے، یعنی آیا یہ کسی وائرس کی وجہ سے ہے، بیکٹیریل انفیکشن یا کچھ اور۔ حتیٰ کہ بیماری کے لیے کیے جانے والے ٹیسٹ کی رپورٹ آنے میں بھی اکثر کئی دن یا ہفتے لگ جاتے ہیں۔

لیکن اگر ٹیسٹ کی آزمائش کامیاب ہو جاتی ہے اور اسے قابل قبول قرار دے دیا جاتا ہے تو خون کا یہ ٹیسٹ اینٹی بائیوٹکس (جراثیم کُش ادویات) کا استعمال کم کرنے میں نہایات فائدہ مند ثابت ہوسکتا ہے، جو اکثر بیمار بچوں کو تجویز کی جاتی ہیں حالانکہ اینٹی بائیوٹکس صرف بیکٹیریل انفیکشن کا علاج کرتی ہیں، کسی وائرس کا نہیں۔

مطالعے کی شریک مصنف، امپیریل کالج لندن کی سینتئر لیکچرر ڈاکٹر میرسنی کافورو نے کہا ہے کہ بخار کی بنیادی وجہ کا پتا لگانا ’سب سے بڑا چیلنج‘ ہو سکتا ہے، یہاں تک کہ اس کے لیے بہترین ٹیسٹ دستیاب ہیں۔

اس کا مطلب ہے کہ ممکنہ طور پر جان لیوا بیماریوں جیسے کہ سیپسس، تپ دق اور نمونیا کی تشخیص میں تاخیر ہو سکتی ہے اور مریضوں کو فوری طور پر صحیح علاج فراہم کرنے میں مُشکلات کا سامنا کرنا پڑ سکتا ہے۔

18 متعدی یا سوزش کی بیماریوں میں مبتلا ایک ہزار بچوں سمیت ہزاروں دیگر مریضوں کی طبی معلومات کا تجزیہ کیا گیا، جس کے بعد محققین اس بات کی نشاندہی کرنے میں کامیاب ہوئے کہ کن جینز نے مختلف بیماریوں کے خلاف لڑنے میں کلیدی کردار ادا کیا، اور کون سے جینز اس معاملے میں خاموش رہیں۔

چونکہ انسانی جسم کو بیماریوں سے لڑنے کے لیے جینز کے ایک ہی سیٹ کی ضرورت ہوتی ہے، محققین اس کو ان کی جانچ کے لیے بنیاد کے طور پر استعمال کر سکتے ہیں۔

مطالعے سے پتا چلتا ہے کہ نیا نقطہ نظر 90 فیصد سے زیادہ درست ہے لیکن تحقیقی ٹیم اس بات پر زور دیتی ہے کہ ٹیسٹ کو عملی طور پر استعمال کرنے سے پہلے ابھی بہت کام کرنا باقی ہے۔

امپیریل کالج لندن کے سینیئر لیکچرر ڈاکٹر کافورو نے کہا کہ ’اس نقطہ نظر پر مبنی مستقبل میں تشخیصی ٹیسٹ، صحیح مریض کو، صحیح وقت پر، صحیح علاج فراہم کرنے میں مدد کر سکتا ہے، جبکہ اینٹی بائیوٹک کے استعمال کو بہتر بناتا ہے اور سوزش کی بیماریوں کی تشخیص کے لیے طویل وقت کو کم کرتا ہے۔‘

اب اسے یورپ، افریقہ اور ایشیا کے ہسپتالوں میں ہزاروں مریضوں پر آزمایا جا رہا ہے۔ محققین کا کہنا ہے کہ ٹرائلز سے انہیں یہ دریافت کرنے میں مدد ملے گی کہ یہ کلینک میں کیے جانے والے فیصلوں کو کتنا بہتر بنا سکتا ہے۔


Summary: ماہرین کا کہنا ہے کہ 30 سال کی عمر کو پہنچنے کے بعد آپ کو اپنے جسم کا خیال رکھنا شروع کر دینا چاہیے۔ وہ کون سے ٹیسٹ ہیں جو آپ کو کچھ عرصے بعد ضروری کروانے چاہییں؟

صحت کی حفاظت کے لیے 30 سال کی عمر کے بعد کون سے طبی ٹیسٹ کروانے ضروری ہیں؟

تاہم ماہرین کا کہنا ہے کہ 30 سال کی عمر کو پہنچنے کے بعد آپ کو اپنے جسم کا خیال رکھنا شروع کر دینا چاہیے۔

بلڈ پریشر چیک کریں: ڈاکٹر کے پاس جاتے وقت سب سے پہلے اپنا بلڈ پریشر چیک کرنا ضروری ہوتا ہے۔ 120-80 کا بی پی نارمل ہے۔ ہائی بلڈ پریشر دل کی بیماری کے خطرے کی علامت ہے۔ اس لیے 30 سال کی عمر کے بعد وقتاً فوقتاً اپنا بلڈ پریشر چیک کرواتے رہنا چاہیے۔

خون کا ٹیسٹ: آپ نے اس کے بارے میں کئی بار سنا ہو گا۔ ڈاکٹروں کا کہنا ہے کہ سی بی سی کروائیں۔ سی بی سی کا مطلب ہے مکمل خون کے خلیوں کی گنتی۔ یہ ایک بہت عام ٹیسٹ ہے۔ یہ خون میں موجود خلیات کے بارے میں مکمل تفصیلات فراہم کرتا ہے۔

ماہرین کا کہنا ہے کہ یہ ٹیسٹ دو سال میں کم از کم ایک بار کرانا چاہیے۔ موٹاپے اور ذیابیطس جیسی بیماریوں میں مبتلا افراد کے لیے سال میں ایک بار کرنا بہتر ہے۔

انسان کا وزن کتنا ہونا چاہیے اس کی پیمائش اس کے قد سے ہوتی ہے۔ باڈی ماس انڈیکس (بی ایم آئی) ٹیسٹ سے پتہ چلتا ہے کہ آپ کے جسم میں کتنی چربی ہے۔ ڈاکٹروں نے خبردار کیا ہے کہ زیادہ بی ایم آئی صحت کے لیے نقصان دہ ہے۔

گردے کے فنکشن ٹیسٹ: گردے ہمارے جسم سے فضلہ نکالنے کے لیے ذمہ دار ہیں۔ سیرم کریٹینائن ٹیسٹ یہ دیکھنے کے لیے کیا جاتا ہے کہ آیا گردے ٹھیک سے کام کر رہے ہیں۔ سیرم کریٹائن کی اعلیٰ سطح کا مطلب ہے کہ گردے ٹھیک سے کام نہیں کر رہے ہیں۔

تائرواڈ ٹیسٹ: زیادہ تر لوگوں کو 30 اور 40 سال کی عمر کے درمیان تھائرائیڈ کی بیماری ہوتی ہے۔ نتیجے کے طور پر جسم کا وزن یا تو بڑھتا ہے یا کم ہوتا ہے۔ اس لیے ضروری ہے کہ تھائرائیڈ کے معائنے کے ذریعے اس کا پتا چلایا جائے۔ آپ خون کے ٹیسٹ کے ذریعے تھائرائیڈ کے بارے میں جان سکتے ہیں۔

وٹامن ڈی ٹیسٹ: عمر کے ساتھ ہڈیاں کمزور ہو جاتی ہیں۔ زیادہ تر لوگوں کو 30 اور 40 کی دہائی میں وٹامن ڈی کی کمی ہونا شروع ہو جاتی ہے۔ کمزور ہڈیاں ٹوٹ پھوٹ کا شکار ہو جاتی ہیں اور آسٹیوپوروسس جیسی بیماریوں کا باعث بنتی ہیں۔ اس لیے وٹامن ڈی ہڈیوں کی مضبوطی کے لیے ضروری ہے۔

ماہر امراض نسواں پرتیما دھمگے کا کہنا ہے کہ وٹامن ڈی کی کمی والی خواتین کو فوری طور پر ڈاکٹر سے رجوع کرنا چاہیے۔

یہ ٹیسٹ بچہ دانی میں کسی بھی مسئلے کا کینسر میں بدلنے سے پہلے پتہ لگا سکتا ہے۔ 21 سال سے زیادہ عمر کی خواتین کو ان ٹیسٹوں سے گزرنا چاہیے۔ یہ ٹیسٹ پانچ سال میں ایک بار کروانے کا مشورہ دیا جاتا ہے۔


Summary: تاہم اگلی صبح تک ان کی دنیا بدل چکی تھی۔ وہ اپنی والدہ تک کو نہیں پہچان پا رہی تھیں، اُن کے گردوں نے کام کرنا چھوڑ دیا تھا، ان کے دماغ میں سوجن ہو چکی تھی اور ان کے جسمانی اعضا میں مسلسل کپکپاہٹ تھی۔

کچے گوشت اور بغیر اُبلے دودھ سمیت وہ سات غذائیں جو آپ کو موت کے منہ میں لے جا سکتی ہیں

اپنی فلائیٹ سے قبل انھیں اپنا پیٹ خراب محسوس ہوا، لیکن اانھوں نے اس پر زیادہ توجہ نہیں دی اور جب وہ جزیرے پر پہنچیں تو وہ تھوڑا بہتر محسوس کر رہی تھیں۔ تاہم رات کے وقت ان کو پھر گڑبڑ کا احساس ہوا تاہم ہسپتال پہنچنے تک ان کو دوبارہ افاقہ محسوس ہونے لگا۔

ان کے والدین انھیں ہنگامی طبی امداد کے لیے ہسپتال لے کر پہنچے جہاں ڈاکٹروں نے  تصدیق کی کہ ان کی بیٹی ’ای کولی بیکٹیریل انفیکشن‘ کا شکار ہے۔ ان کی حالت سنبھلنے کے بجائے بدتر ہوتی چلی گئی، وہ کوما میں چلی گئیں یہاں تک کے ایک پادری کو اُن کے لیے دعا کرنے کی غرض سے بلایا گیا۔

انھوں نے بی بی سی سے ان کھانوں کے بارے میں بات کی ہے جن کے مضر اثرات سے محفوظ رہنے کے لیے پرہیز کرنا چاہیے۔ اور اب واپس آتے ہیں سٹیفینی کی جانب جو  نیٹ فلکس کی اس دستاویزی فلم کے ستاروں میں سے ایک ہیں جو اس بات کو سامنے لائی ہیں  کہ ہماری فوڈ چین میں حفظان صحت کی خرابیاں صارفین کے لیے کتنے تباہ کن نتائج کا سبب بن جاتی ہیں۔

بل مارلر دستاویزی فلم میں کہتے ہیں کہ ’اس بات کا امکان ہے کہ ا نھیں گردے کی پیوند کاری کی ضرورت ہو گی اور انھیں ساری زندگی ڈائیلاسز پر رہنا پڑے گا۔ آپ کبھی بھی اپنی صحت کے بارے میں ایسا کچھ نہیں سننا چاہیں گے کہ آپ نے کوئی کھانا کھایا اور پھر اس کے اثرات پوری زندگی آپ کی صحت پر رہیں۔‘

مارلر نے قانونی چارہ جوئی کے  دوران جو تجربہ حاصل کیا ہے اس کی وجہ سے  انھوں نے کچے دودھ (بغیر اُبلا دودھ) یا کچے جوس والی مصنوعات کو ترک کر دیا کیونکہ ان اشیا میں ای کولی بیکٹیریا  کا خطرہ پایا جاتا ہے جس نے اسٹیفینی کو اتنا بیمار کیا تھا۔

ان کھانوں کو دنیا میں فوڈ پوائزننگ کے کچھ بدترین واقعات سے جوڑا گیا ہے۔ 2011 میں میتھی کے بیجوں سے منسلک ایک وبا کی وجہ سے 900 افراد جگر  کے عارضے میں مبتلا ہوئے اور اس میں 50 سے زیادہ کی اموات ہوئیں۔

بیکٹیریل آلودگی کا پتہ کیلیفورنیا میں پالک کے فارم سے لگایا گیا تھا جس میں جانوروں کی مداخلت کی کچھ شکل تھی یعنی جانوروں کے فضلے نے پالک کو بیکٹریا سے آلودہ کر دیا تھا۔


Summary: اس وقت چھاتی کے کینسر کا واحد علاج ماسٹیکٹومی تھا جس میں عورت کی چھاتی کے کینسر والے حصے کو سرجری کے ذریعے ہٹا کر کیموتھراپی یا ریڈی ایشن تھراپی کے عمل سے گزارا جاتا تھا تاہم پھر جلد ہی سب بدل گیا۔

وہ مانع حمل دوا جو پیدائش میں وقفہ تو نہ کروا سکی لیکن لاکھوں زندگیاں بچانے میں مددگار ثابت ہوئی

اس فیلڈ میں کمپاؤنڈ کی افادیت کے بڑھتے ہوئے طبی شواہد کے باوجود جزوی طور پر بیماری سے وابستہ خراب تشخیص کی وجہ سے کینسر کی دوائی کی مارکیٹ کو کم اہم  سمجھا جاتا تھا۔

اس دوا کی تحقیق کو بعد میں  آگے لے جانے والے  پروفیسر وی کریگ جارڈن کا کہنا تھا کہ یہ تمام معلومات  فارماسیوٹیکل تاریخ میں موجود ہیں تاہم جب تک کمپنی نے پروگرام کو بند کرنے کا فیصلہ کیا اس وقت تک چھاتی کے کینسر کے ٹرائلز کی متعدد اشاعتیں ہو چکی تھیں، جس کے باعث اس مرکب میں دنیا بھر میں دلچسپی پیدا ہونے لگی تھی۔

سنہ 1896 میں کینسر کے مرض کے ایک نامی گرامی سرجن جارج بیٹسن نے دریافت کیا تھا کہ وہ چھاتی کے کینسر میں مبتلا خواتین کی بیضہ دانی (اووریز) کو اگر جراحی  کے عمل سے نکال دیں تو ان کی زندگی کو بڑھایا جا سکتا ہے۔

’جب میں نے آئی سی آئی کو اس سے آگاہ کیا تو کمرے میں  صرف ایک طویل حیران کن خاموشی تھی۔ مجھ سے کہا گیا کہ میں نے جو کچھ تحقیق میں پایا، اس کے بارے میں کسی کچھ نہ کہوں اور اس معاہدے کا احترام کروں۔ میں نے ان کی بات سے اتفاق کیا کیونکہ میں چاہتا تھا کہ ٹیمازیفین امریکہ میں کامیاب ہو۔‘

’جب آئی سی آئی کو میٹابولائٹ پیکج موصول ہوا تھا تب میرے ہونٹوں پر خاموشی کی مہر لگا دی گئی تھی۔ اس کے بعد میں دنیا کے سب سے طاقتور اینٹی ایسٹروجن کی دریافت کا اعلان کرنے والا ایک مضمون شائع کرنے کے قابل تھا، جو بعد میں آنے والے تمام اینٹی ایسٹروجن کی بنیاد بن گیا۔‘

چھاتی کے وہ کینسر جن میں ایسٹروجن ریسیپٹرز( خلیوں کے اندر پایا جانے والے پروٹینز) پائے جاتے ہیں انھیں ایسٹروجن ریسیپٹر پازیٹو یا ای آر پلس کینسر کہا جاتا ہے۔ ای آر پلس میں ٹیومر اس ہارمون کو کھاتے ہیں، جو عورت کے خون میں گردش کرتا ہے۔

یہ اس طرح کام کرتی ہے جیسے (کینسر کی افزائش کا) ایک دروازہ بند کر دیا ہو۔ یہ ایسٹروجن ریسیپٹر سے منسلک ہو کر ہارمون کو داخل ہونے سے روکتا ہے، اس طرح ٹیومر کو اس کی جگہ پر ہی روک دیتا ہے۔ اسی لیے اسے کینسر کے علاج میں اب تک کی سب سے بڑی پیشرفت کہا جاتا ہے۔

چھاتی کے کینسر میں مبتلا مرد و خواتین کی زندگیوں کو بڑھانے اور بچانے میں اس دوا کے اثرات کے باعث بہت سارے ماہر امراض اس پر بھروسہ کرتے ہیں۔


Summary: کینیڈا میں انڈین نژاد 18.6 لاکھ کینیڈین شہری مقیم ہیں۔ بہت سے لوگوں کا خیال تھا کہ انڈین حکومت کے ویزوں پر پابندی کے فیصلے کا ان لوگوں پر کوئی خاص اثر نہیں پڑے گا، حالانکہ کچھ لوگ ایسے بھی تھے جو شروع سے ہی اس فیصلے سے پریشان تھے۔

انڈیا کینیڈا سفارتی تنازع: ’گھر کب آؤ گے۔۔۔‘ انڈین مائیں منتظر لیکن کینیڈین بیٹے گھر لوٹنے سے قاصر

انڈین حکومت نے کہا تھا کہ وہ اپنے عملے کی حفاظت کے بارے میں فکر مند ہیں۔ جس کی وجہ سے کینیڈین شہریوں کے لیے انڈین ویزے اگلے احکامات تک معطل ہیں۔

بی بی سی پنجابی کی تحقیقات میں یہ بات سامنے آئی ہے کہ اس سے نہ صرف وہ لوگ متاثر ہوئے ہیں جو انڈین نژاد ہیں اور کینیڈین شہریت کے حامل ہیں بلکہ وہ لوگ بھی جو دراصل کینیڈین شہری ہیں اور کام یا سیاحت کے لیے انڈیا آنا چاہتے ہیں۔

ان کا کہنا ہے کہ ’یہ اعلیٰ سطح پر کیے گئے فیصلے ہیں، جن پر نہ کوئی ادارہ کچھ کر سکتا ہے اور نہ ہی کوئی اور، صرف حکومتیں اس کے بارے میں کچھ کر سکتی ہیں۔‘

اپنے والد کے بارے میں ان کا کہنا تھا کہ ان کی موت سے ایک روز قبل ان سے فون پر بات ہوئی تھی اور وہ اس وقت بالکل ٹھیک تھے لیکن اس دن اچانک 76 سال کی عمر میں انھیں دل کا دورہ پڑا جس سے ان کی موت ہو گئی۔

اپنے بارے میں بات کرتے ہوئے تاجندر سنگھ نے کہا کہ میں 2018 میں کینیڈا آیا تھا۔ مجھے پرمانینٹ ریزڈینس یعنی مستقل رہائش ملی تھی اور میں یہاں ایک بینک میں کام کر رہا ہوں۔ اگر میرے پاس پی آر ہوتی تو میرے پاس انڈین پاسپورٹ بھی ہوتا اور مجھے کوئی مسئلہ نہ ہوتا کیونکہ انڈیا نے صرف کینیڈین شہریوں کے لیے ویزے بند کیے ہیں۔

ان کا کہنا ہے کہ ’ہم سمجھ سکتے ہیں کہ یہ سیاسی فیصلے ہیں، اور اس میں کوئی کچھ نہیں کر سکتا۔‘

’لیکن میں سمجھتا ہوں کہ جب یہ فیصلے کیے جاتے ہیں، تو اس بات کا خیال رکھنا ضروری ہے کہ عام لوگوں کو اس سے کوئی پریشانی نہ ہو۔ چاہے آپ ممالک کے درمیان تجارت بند کرنے یا کوئی دوسری پالیسی تبدیل کرنے جیسا کوئی فیصلہ لیں جس سے ممالک متاثر ہوں لیکن عام لوگوں کی زندگی متاثر نہیں ہونی چاہیے۔‘

ان کا مزید کہنا ہے کہ’ہم اصل میں انڈین ہیں، حالانکہ کاغذ پر آج ہم کینیڈا کے شہری بن چکے ہیں۔ ہماری اقدار، ہماری ثقافت، ہماری زبان سبھی انڈین ہے اور ہمیشہ رہے گی۔‘

جب ان سے پوچھا گیا کہ کینیڈا کا شہری بننے کی وجہ کیا ہے تو انھوں نے کہا کہ آپ کو دوبارہ پی آر کی تجدید کرنی ہو گی۔ ہم نے سوچا کہ اب یہیں رہ کر اس جگہ کی شہریت لے لینی ہے۔ ہمیں کیا معلوم تھا کہ ہمیں اس کی وجہ سے ایسا وقت دیکھنا پڑے گا۔

کینیڈا میں انڈین نژاد 18.6 لاکھ کینیڈین شہری مقیم ہیں۔ بہت سے لوگوں کا خیال تھا کہ انڈین حکومت کے اس فیصلے کا ان لوگوں پر کوئی خاص اثر نہیں پڑے گا، حالانکہ کچھ لوگ ایسے بھی تھے جو شروع سے ہی اس فیصلے سے پریشان تھے۔


Summary: سیاحت کے شعبے کے اعداد و شمار کے مطابق انڈیا آنے والے غیر ملکی سیاحوں کے سرفہرست پانچ ممالک میں کینیڈا بھی شامل ہے، جہاں 2021 میں 80 ہزار سے زیادہ کینیڈین سیاحوں نے رخ کیا تھا۔

کینیڈین شہریوں کے لیے انڈیا کی ویزا سروس معطل: ’لوگ سوال پوچھ رہے ہیں کیا انڈیا کا سفر محفوظ ہے‘

جب سے انڈیا نے کینیڈا کے شہریوں کے لیے ویزا سروسز معطل کرنے کا اعلان کیا ہے اس وقت سے کینیڈا کے شہر وینکوور کی ایک سیاحتی کمپنی میں لگے فون کی گھنٹی مسلسل بج رہی ہے۔

جمعرات کو انڈیا نے اپنے عملے کو ممکنہ خدشات سے آگاہ کرتے ہوئے اعلان کیا کہ اس نے کینیڈین شہریوں کے لیے ویزا پروسیسنگ کے عمل کو معطل کر دیا ہے۔

انڈیا کی وزارت خارجہ کے ترجمان ارندم باغچی نے اس حوالے سے بتایا کہ ’جن کے پاس انڈین شہریت موجود ہے، وہ اب  بھی آزادانہ طور پر انڈیا کا دورہ کرنے کے قابل ہیں۔ اسی طرح اوورسیز سٹیزن شپ آف انڈیا (او سی آئی) کارڈ والے کینیڈین شہری بھی آذادانہ نقل و حمل کر سکتے ہیں۔ یہ کارڈ  انڈیا سے باہر رہنے والے اپنے شہریوں کو بلا روک ٹوک تاحیات داخلے کی اجازت دیتا ہے۔‘

انھوں نے کہا کہ انھیں اس بات کی فکر ہے کہ ’دونوں ملکوں کے درمیان اس دراڑ کا اثر کیا آنے والے برسوں میں ان کی کینیڈا میں رہنے کی اہلیت پر اثر انداز نہ ہو جائے۔‘

ان کا یہ بھی کہنا ہے کہ آیا کیا یہ کشیدگی انھیں مستقبل میں انڈیا میں موجود ان کے خاندان سے ملنے سے روکنے کا سبب نہ بن جائے۔

ہیمنت شاہ ایک انڈین نژاد کینیڈین ہیں جو 49 سال سے  کینیڈا میں مقیم ہیں۔ ہیمنت شاہ کے مطابق موجودہ حالت میں ان کی سب سے بڑی پریشانی تجارتی اور کاروباری تعلقات پر اس تنازعے کے اثرات ہیں۔

ایکسپلور انڈیا میں کام کرنے والی رادھیکا شرما کہتی ہیں کہ  وہ ویزا رکھنے والے کینیڈین شہریوں سے فون پر رابطہ بھی کر رہی ہیں تاہم لوگ سوال پوچھ رہے ہیں کہ کیا اب بھی انڈیا کا سفر کرنا محفوظ ہے؟

ان کے مطابق وہ لوگوں کو یقین دلا رہی ہیں کہ کسی بھی سیاسی کشیدگی کے باوجود انڈین عوام کینیڈا سے آنے والے سیاحوں کا خوش دلی سے استقبال کرنے کو تیار ہیں۔

رادھیکا شرما کینیڈا میں اپنے آپ کو محفوظ محسوس کرتی ہیں حالانکہ انڈیا نے اپنے شہریوں کو شمالی امریکہ کے ملک کا دورہ کرتے وقت ’انتہائی محتاط‘ رہنے کی تاکید کی ہے۔

رادھیکا شرما نے کہا ’ہم نہیں چاہتے کہ انڈیا اور کینیڈا کے تعلقات خراب ہوں۔ لوگ یہاں کریئر بنانے اور بہتر مستقبل کے مواقعوں کی تلاش میں آتے ہیں اور ہم دونوں ممالک کے درمیان ہم آہنگی کو برقرار رکھنا چاہتے ہیں۔‘


Summary: ملازمین کے لیے یہ گرانٹ یا کریڈٹ بہت اہمیت کا حامل ہے کیونکہ ’کئی ممالک میں، یہ اخراجات بھی ٹیکس سے پاک ہیں اور آجر اور ملازم دونوں کے لیے خالص فائدہ تنخواہ پر انکریمینٹ سے بھی زیادہ ہو سکتا ہے۔‘

وہ کمپنیاں جو اپنے ملازمین کو چھٹیاں گزارنے کے لیے ہزاروں ڈالر بھی دیتی ہیں

کورونا کی وبا کے دور کے بعد بہت سی باتیں اور چیزیں تبدیل ہو چُکی ہیں مگر ایک سہولت جو آج موجود بھی ہے اور سب سے نمایاں بھی: وہ یہ کہ ’ملازمین کو دنیا کو دیکھنے کے لیے دیا جانے والا وافر بجٹ۔‘

ان کا کہنا ہے کہ ’پیغام یہ ہے کہ آجر واقعی سطحی اقدامات سے ہٹ کر اپنے ملازمین کی فلاح و بہبود کا خیال رکھتے ہیں۔ یہ ایسی چیز ہے جس کے فائدے بلاشبہ طویل مدت کے لیے دکھائی دیتے چلے جاتے ہیں۔‘

برطانیہ کے الیانزا مانچسٹر بزنس سکول میں نفسیات اور صحت کے پروفیسر کیری کوپر کا کہنا ہے کہ ’اپنے ملازمین کی فلاح و بہبود میں دلچسپی رکھنے والے ادارے اور کمپنیوں کے لیے یہ سمجھنا خاص طور پر اہمیت کا حامل ہے کہ جو بھرتیاں انھوں نے کیں ہیں انھیں وہ برقرار رکھنے کی کوشش کر رہی ہیں۔‘

وہ کہتے ہیں کہ ’برطانیہ میں مثال کے طور پر بریگزٹ (یورپی یونین سے علیحدہ ہونے کے بعد) کے نتیجے میں مشرقی یورپ میں بہت سے لوگوں کا تو نقصان ہوا ہی مگر اس کی ساتھ ساتھ بعض آجروں کو بھی بعض شعبوں میں ہنر مند ملازمین کو بھرتی کرنے میں دشواری کا سامنا اب بھی ہے اور وہ اس طرح کی متعدد مراعات پر غور کر رہے ہیں یا انھیں استعمال کر رہے ہیں۔‘

ان مراعات کو ملازم اور آجر دونوں کے لیے ایک کامیابی کی حیثیت سے دیکھا جا سکتا ہے لیکن ٹورنٹو میں قائم فلاحی خدمات فراہم کرنے والے تیلس ہیلتھ میں ریسرچ اینڈ ویلنس کی سینئر نائب صدر پاؤلا ایلن کے مطابق یہ فوائد دوسروں کے مقابلے میں کچھ ملازمین کے لیے زیادہ قیمتی ہو سکتے ہیں۔

ایلن کا یہ بھی کہنا ہے کہ ’مالی ترغیبات کو کسی بڑے مسئلے سے بچنے کے لیے واش کلاتھ کے طور پر استعمال نہیں کیا جانا چاہیے۔ اگر کام کی جگہ نفسیاتی طور پر صحت مند نہیں تو مالی مدد اس منفی اثر کو نہیں مٹا سکے گی۔‘

وہ کہتی ہیں کہ ’خانہ بدوش‘ یا دور سے بیٹھ کر کام کرنے والے کارکنوں کے عروج کے ساتھ اور بعض کمپنیوں کی لچکدار کام کرنے والی پالیسیوں کے ذریعے ملازمین کو دنیا کے مختلف حصوں سے کام کرنے کی اجازت دی گئی ہے، ملازمین میں سفر کرنے کی خواہش واضح طور پر ہے۔‘


Summary: ماریا کے پاس اس سفر کے لیے اور کوئی راستہ نہیں۔ وہ روزانہ لفٹ مانگنے پر مجبور ہیں جسے لاطینی امریکہ میں ’ہچ ہائیکنگ‘ کہا جاتا ہے۔

وہ استانی جنھیں دو بچوں کو پڑھانے کے لیے روزانہ 200 کلومیٹر لفٹ لے کر سفر کرنا پڑتا ہے

ان کے پاس اپنی گاڑی نہیں ہے۔ ہوتی بھی تو وہ روزانہ اتنے طویل سفر کے لیے پیٹرول ڈلوانے کی متحمل نہیں ہو سکتیں۔

ان کے پاس ایک موٹر سائیکل ضرور ہے۔ لیکن اس پر اتنا طویل سفر کرنا ناممکن سا ہے۔ وہ کہتی ہیں کہ ’راستہ بھی اچھا نہیں ہے۔ پہلی بار میں نے موٹر سائیکل پر جانے کی کوشش کی اور میں نے اسے تباہ کر لیا تھا۔‘

اگر وہ پبلک ٹرانسپورٹ پر جانا چاہیں تو پہلی بس چھ بج کر 15 منٹ پر فلوریڈا سے نکلتی ہے اور دوسری بس کا وقت نو بجے ہے لیکن اکثر اسے ساڑھے نو بج جاتے ہیں۔ اس لیے وہ کہتی ہیں کہ ان کے ذریعے ’میں کبھی وقت پر نہ پہنچ سکوں۔‘

واپسی کے سفر کے لیے سکول کے قریب سے ایک بس سورج غروب ہونے کے بعد نکلتی ہے۔ اور آگے کے راستے کے لیے اگلے دن تک کوئی بس نہیں چلتی۔

پھر وہ دونوں لفٹ لیتی ہیں اور ان کا پہلا سفر 31 کلومیٹر کا ہوتا ہے۔ ماریا کے مطابق زیادہ تر ان کو ٹرک ڈرائیور لفٹ دے دیتے ہیں۔

40 منٹ کے سفر کے بعد وہ ایک دیہی علاقے میں پہنچ جاتی ہیں۔ یہاں ’ایکو‘ ان کا انتظار کر رہا ہوتا ہے۔ یہ ایک چھوٹا سا موٹر سائیکل ہے جو ان کی والدہ نے ان کو اس وقت تحفے میں دیا تھا جب وہ 15 سال کی ہوئی تھیں۔

ماریا موٹر سائیکل پر سوار ہو کر ایک کچے راستے پر سفر کرتے ہوئے 12 کلومیٹر دور اپنے سکول پہنچیں تو نو بج کر 50 منٹ ہو چکے تھے۔ سب کچھ تیار کرنے کے لیے کم ہی وقت تھا۔ جولیانا اور بنجیمن 10 بجے پہنچ جایا کرتے تھے۔

ماریا اس کا جواب یوں دیتی ہیں: ’کسی بچے کو اس سکول میں ہی کیوں جانا ہے اس کی مختلف وجوہات ہو سکتی ہیں۔ ہو سکتا ہے وہ بہت دور رہتا ہو اور یہی قریبی سکول ہو۔ ہو سکتا ہے اس کے والدین ایسا کام کرتے ہوں یا اس کی رسائی ہی یہاں تک ہو۔‘

ہر 15 دن بعد ماریا خود مارکیٹ جاتی ہیں اور اس تعلیمی مرکز کے لیے ضروری سامان خرید کر لاتی ہیں۔ انتظامیہ نے خوراک کی فہرست ماہرین غذا سے تیار کروا کر انھیں دے رکھی ہے۔ جو سامان ماریا لاتی ہیں، کارلا اسی سے بچوں اور اپنے لیے بھی کھانا پکاتی ہیں۔

سکول بند کرنے کے بعد ماریا ایکو پر سوار ہو کر واپس جاتی ہیں اور پھر سے سڑک کنارے کھڑی ہو جاتی ہیں۔ ان کو ایک بار پھر سے واپسی کے سفر کے لیے لفٹ کا انتظار کرنا ہے۔


Summary: شمالی کوریا کے سربراہ کم جونگ اُن روسی صدر ولادیمیر پوتن سے ملنے کے لیے ایک بلٹ پروف ٹرین میں رواں ماہ کے دوران روس کے ساحلی شہر ولادیووستوک جائیں گے۔دیگر قسم کی سواریوں کا استعمال کرنے کے بارے میں بھی افواہیں ہیں، لیکن یہ ابھی تک ان کے بیرون ملک دوروں میں نظر نہیں آیا ہے۔

بلٹ پروف ٹرین، پراسرار کشتی اور لگژری گاڑیاں: شمالی کوریا کے رہنما دنیا کا سفر کیسے کرتے ہیں؟

شمالی کوریا کے رہنماؤں کی ایک روایت یہ رہی ہے کہ وہ روس تک پہنچنے کا 1180 کلومیٹر طویل سفر ایک آہستہ چلنے والی ٹرین میں 20 گھنٹے میں طے کرتے ہیں۔

سنہ 1994 سے سنہ 2011 کے دوران اپنی موت تک شمالی کوریا پر حکمرانی کرنے والے کم جونگ اُن کے والد کم جونگ اِل مبینہ طور پر فضائی سفر سے ڈرتے تھے لہذا وہ ٹرین کا استعمال کرتے تھے۔

کم جونگ ال کا ایک مشہور سفر سنہ 2001 والا تھا جس میں انھوں نے روسی صدر پوتن سے ملنے ماسکو تک 10 دن کا سفر کیا تھا۔

شمالی کوریا کے سرکاری میڈیا کے مطابق کم جونگ ان کی موت بھی اسی ٹرین پر سفر کے دوران دل کا دورہ پڑنے سے ہوئی تھی۔

ہو سکتا ہے کم جونگ ان اپنے والد کی طرح فضائی سفر سے نہیں ڈرتے کیونکہ انھوں نے متعدد دوروں کے لیے روسی ساختہ نجی جیٹ کا استعمال کیا ہے۔

لیکن جب وہ آخری بار صدر پوتن سے سنہ 2019 میں ملے تھے تو وہ بھی بذریعہ ٹرین روس کے مشرق میں واقع ولادیووستوک شہر پہنچے تھے۔ اس کے بعد عہدیداروں نے بریڈ اور نمک کی روایتی پیشکش کے ساتھ ان کا استقبال کیا تھا۔

یہ ممکنہ طور پر کم جونگ ان کا آخری بیرون ملک سفر تھا۔ مبینہ طور پر وہ وہی ٹرین استعمال کرتے ہیں جو ان کے والد بین الاقوامی سفر کے لیے کرتے تھے۔

ٹرینوں کے علاوہ سفر کے لیے کم جونگ ان کو دوسری قسم کی پرتعیش سواریاں استعمال کرتے بھی دیکھا گیا ہے۔ یہ سواریاں شمالی کوریا کے لوگوں کے غریب طرز زندگی کے بالکل برعکس ہیں۔

سنہ 2018 میں ’چمے-1‘ اس وقت سرخیوں میں آیا جب وہ شمالی کوریا کے اعلیٰ سطحی اولمپکس وفد کو جنوبی کوریا لے کر گیا تھا۔ اس وفد میں کم جونگ اُن کی بہن کم یو جونگ بھی شامل تھیں۔

سنہ 2015 میں شمالی کوریا کے سرکاری میڈیا نے کم جونگ اُن کی ایک ایسی فوٹیج بھی چلائی جس میں وہ ایک ’مقامی‘ ہلکے طیارے کو چلاتے ہوئے اور اے این- 2 فوجی بائپلین کے کنٹرول میں بیٹھے ہوئے تھے۔

مارچ 2018 میں کم جونگ اُن نے ٹرین کے ذریعے چین کے دارالحکومت بیجنگ کا سفر کیا لیکن شہر کے اندر سفر کرنے کے لیے اپنی ذاتی مرسڈیز بینز ایس کلاس کا استعمال کیا۔

یہ بھی اطلاعات ہیں کہ سربراہی اجلاس میں ان کے قافلے میں ایک پرائیویٹ ٹوائلٹ کار بھی تھی جسے کم جونگ ان کے استعمال کے لیے رکھا گیا تھا۔


Summary: برطانیہ نے اپنے شہریوں کے لیے جاری کردہ سفری انتباہ میں پاکستان کے زیرِ انتظام گلگت بلتستان کے سفر سے اجتناب کی ہدایت کی ہے جبکہ امریکہ نے شمالی علاقہ جات کے سفر کے لیے ’انتہائی احتیاط‘ برتنے کا مشورہ دیا ہے۔ تاہم محکمہ داخلہ گلگت بلتستان کا کہنا ہے کہ ’حالات مکمل طور پر پُرامن ہیں۔‘

برطانیہ، امریکہ کی گلگت بلتستان کے لیے سفری تنبیہ: سکردو اور دیگر علاقوں میں حالات کشیدہ کیوں ہوئے؟

برطانیہ نے اپنے شہریوں کے لیے جاری کردہ سفری انتباہ میں پاکستان کے زیرِ انتظام گلگت بلتستان کے سفر سے اجتناب کرنے کی ہدایت کی ہے جبکہ امریکہ نے شمالی علاقہ جات کے سفر کے لیے ’انتہائی احتیاط‘ برتنے کا مشورہ دیا ہے۔

اگرچہ برطانوی سفری تنبیہ میں گلگت بلتستان میں ’حالیہ احتجاجی مظاہروں کی وجہ سے تمام غیر ضروری سفر سے اجتناب‘ کی ہدایت کی گئی ہے تاہم محکمہ داخلہ گلگت بلتستان کا کہنا ہے کہ ’حالات مکمل طور پر پُرامن ہیں۔‘

محکمہ داخلہ گلگت بلتستان کا کہنا ہے کہ ’امن و امان کی صور تحال کو بر قرار رکھنے، عوام کے جان و مال کے تحفظ اور کسی ناخوشگوار واقعے سے بچنے کے لیے صوبے بھر میں دفعہ 144 نافذ کیا گیا ہے۔‘

گلگت بلتستان کے محکمہ اطلاعات کی جانب سے جاری کردہ پریس ریلیز میں کہا گیا ہے کہ گلگت بلتستان میں چہلم امام حسین کے پُرامن انعقاد کے لیے پاکستانی فوج اور سول آرمڈ فورسز کی خدمات حاصل کی گئی ہیں۔

انتظامیہ کے جاری کردہ نوٹیفکیشن میں کہا گیا ہے کہ چلاس زیرو پوائنٹ شام ساڑھے چھ بجے سے صبح چھ بجے تک جبکہ بابو سر ٹاپ کا راستہ شام چھ بجے سے صبح چھ بجے تک ہر قسم کی ٹریفک کے لیے بند رہے گا۔

دوسری جانب ٹیلیکام اتھارٹی (پی ٹی اے) نے مقامی موبائل کمپنی کو ہدایت کی ہے کہ وہ گلگت بلتستان میں فور جی کو ٹو جی میں منتقل کر دے تاہم سکردو اور چلاس کے مقامی لوگوں کے مطابق موبائل انٹرنیٹ تک رسائی محدود ہوئی ہے۔

’ابھی حالیہ دونوں چلاس میں منعقد ہونے والے مظاہروں کے بعد لوگ اسلام آباد کی طرف سفر کرنے سے خوفزدہ ہیں۔ جس پر مقامی لوگ یہ مطالبہ کررہے ہیں کہ اگر ہمارے لیے شاہراہ قراقرم محفوظ نہیں ہے تو کارگل روڈ کھول دیں۔ ہم لوگ ویسے بھی تقسیم ہیں، ہمارے خونی رشتہ دار اس طرف ہیں۔‘

گلگت بلتستان کے وزیر داخلہ شمس الحق لون کا کہنا تھا کہ گلگت بلتستان میں اس وقت حالات میں کشیدگی افسوس ناک ہے جس کا سب سے پہلا اور براہ راست اثر سیاحت پر پڑا ہے۔

ان کا کہنا تھا کہ ’اس وقت میں، کابینہ کے ممبران، وزیر اعلیٰ، اپوزیشن سب مل کر کوشش کر رہے ہیں کہ جذبات کو ٹھنڈا کیا جائے۔ میں نے خود چلاس اور سکردو کا دورہ کیا ہے۔ وہاں پر علما سے ملاقاتیں کی ہیں۔ ان سے اپیل کی ہے وہ امن کی خاطر اپنا کردار ادا کریں۔ ‘

شمس الحق لون نے بتایا کہ اس وقت گذشتہ روز گلگت میں حالات میں کشیدگی پیدا ہونے پر پیرا ملٹری فورسز کو طلب کرلیا ہے۔ ’چلاس اور گلگت میں بڑی تعداد میں پیرا ملڑی فورسز کے جوان کسی بھی ناخوشگوار صورتحال کے لیے تیار ہیں۔‘


Summary: کسی ملک کے پاسپورٹ کی طاقت کا تعین زیادہ سے زیادہ مقامات کے لیے ویزا فری یا ویزا آن ارائیول سے کیا جاتا ہے۔ گذشتہ تین برس سے پاکستانی پاسپورٹ ایچ پی انڈیکس پر نیچے سے چوتھے نمبر پر ہے۔

دنیا کا چوتھا ’بدترین‘ پاسپورٹ ہونے کے باوجود آپ پاکستانی پاسپورٹ کا بہتر استعمال کیسے کر سکتے ہیں؟

کتابی تعریف کے مطابق پاسپورٹ یوں تو ایک دستاویز ہے جو بین الاقوامی سفر کے لیے کسی شخص کی شناخت اور قومیت کی تصدیق کرتی ہے لیکن پاکستانی پاسپورٹ پر 72 ممالک کا سفر کرنے والے وی لاگر عبد الولی کا ماننا ہے کہ یہ دستاویز دراصل دنیا بھر میں کسی بھی ملک کی ’حیثیت یا اوقات‘  کے بارے میں بتاتی ہے۔

کہاں وہ 70 کی دہائی جب پاکستانی دنیا کے بیشتر ممالک کا سفر ویزا فری یا ویزا آن ارائیول پر کر سکتے تھے لیکن اب دنیا بھر میں محض 33 ممالک ایسے ہیں جہاں پاکستانی پاسپورٹ کے حامل افراد ’ویزا آن آرائیول‘ یعنی اس ملک کے ائیرپورٹ پر پہنچ کر ویزا حاصل کر سکتے ہیں۔

پاکستان میں اکثر لوگ امریکہ، کینیڈا اور دیگر مغربی ممالک جانے کی خواہش کا اظہار کیا جاتا ہے اور اس چاہ کو جہاں کئی لوگ ’کولونیئل ہینگ اوور‘ یا نو آبادیاتی دور کی باقیات کہتے ہیں وہیں پاکستانی پاسپورٹ پر سفر کرنے کا وسیع تجربہ رکھنے والے کئی وی لاگرز کا ماننا ہے کہ چوتھے بدترین پاسپورٹ سے بہتر ہے کہ کسی ایسے پاسپورٹ کو حاصل کیا جائے جو ’پاسپورٹس کا تندولکر‘ ہو۔

اس وقت طاقتور ترین پاسپورٹ سنگاپور کا ہے جسے 193 مقامات کے لیے پہلے سے ویزے کی ضرورت نہیں۔ دوسرے نمبر پر جاپانی، ساؤتھ کورین اور پانچ یورپی پاسپورٹ آتے ہیں۔

پاکستانی پاسپورٹ پر ویزا فری اینٹری یا ویزا آن ارائیول کی سہولت صرف 33 مقامات پر ہے۔ صرف شام، عراق اور افغانستان کے پاسپورٹ اس سے بھی زیادہ کمزور ہیں۔

اگر آپ نے اپنے پاکستانی پاسپورٹ پر کسی بھی ملک کا سفر نہیں کیا لیکن آپ کو بیرون ملک سفر پر جانے کا شوق ہے تو شروعات ہمیشہ ایسے ممالک سے کرنی چاہیے جہاں کا یا تو ویزا ملنا آسان ہو یا ویزا آن ارائیول کی سہولت ہو۔

یہ کوشش کریں کہ ویزے کی مقررہ مدت کے اندر اندر ہی آپ اپنے ملک واپس لوٹ آئیں۔ مقررہ مدت سے زیادہ قیام کرنے کی صورت میں آپ جرمانہ ادا کر کے آپ رک تو سکتے ہیں لیکن یہ آپ کی ٹریول ہسٹری کو کمزور بناتا ہے۔ یہ آپ کی ٹریول ہسٹری کا حصہ بن جاتا ہے اور مستقبل میں آپ کو ویزا حاصل کرنے میں دشواری کا سامنا کرنا پڑ سکتا ہے۔

اگر کسی بھی وجہ سے آپ کا ویزا مسترد ہو جاتا ہے تو کوشش کریں کہ جس ملک نے آپ کا ویزا مسترد کیا، ان کے اعتراضات دور کریں اور اُسی ملک سے دوبارہ ویزا حاصل کرنے کی کوشش کریں۔ ویزا ریجیکشن کسی بھی پاسپورٹ کو کمزور بناتی ہے۔


Summary: مسلمانوں کے لیے چھٹیاں گزارنے کے لیے بہترین مقامات کون سے ہیں اور کن چیزوں سے ہوٹلز حلال چھٹیاں گزارنے کے معیار پر پورا اترتے ہیں؟

زہرہ 30 سے زیادہ ممالک میں ’حلال چھٹیاں‘ گزار چکی ہیں مگر یہ حلال چھٹیاں ہیں کیا؟

وہ 30 سے زیادہ ممالک میں ’حلال چھٹیاں‘ گزار چکی ہیں۔  مگر یہ حلال چھٹیاں ہیں کیا؟

جبکہ مغربی یورپ اور شمالی امریکہ میں، دوسری اور تیسری نسل کے مسلمانوں کے پاس چھٹیوں پر خرچ کرنے کے لیے، ان کے والدین کے مقابلے میں زیادہ آمدن ہوتی ہے۔

زہرہ روز نے بی بی سی ورلڈ سروس کے پروگرام بزنس ڈیلی کو بتایا کہ ’میرے لیے عام چھٹیوں اور حلال چھٹیوں میں بنیادی فرق پرائیویسی کا ہے۔‘

انھیں ترکی میں رہتے ہوئے حلال چھٹیاں گزارنے کے لیے مقامات کی کمی نہیں لیکن جب کبھی اس خاندان کو کسی غیر اسلامی ملک کا دورہ کرنا ہوتا ہے تو انھیں اس بارے میں جاننے اور اس متعلق بہت سی پلاننگ کرنی پڑتی ہے۔

وہ بتاتی ہیں کہ ’حال ہی میں ہم میساڈونیا گئے تھے۔ ہم نے ناشتہ اپنے ہوٹل میں ہی کیا اور دوپہر کے کھانے کے لیے ہم ان روایتی جگہوں پر گئے جہاں کھانے کے ساتھ شراب نہیں دی جاتی تھی۔‘

وہ کہتی ہیں ’میں ہوٹلوں میں کم لباس والے لوگوں کو نہیں دیکھنا چاہتی۔ ہم چاہتے ہیں کہ ہمارے بچے ایسے لوگوں کے ساتھ رہیں جو ہمارے عقیدے اور ثقافت کی پیروی کرتے ہیں۔ ہم انھیں ان ساحلوں پر نہیں لے جانا چاہتے جہاں لوگ برہنہ ہو کر دھوپ میں بیٹھتے ہیں۔‘

ہیسر خواتین کو آن لائن کاروبار کرنے اور سوشل میڈیا کی تربیت دیتی ہے۔ وہ محسوس کرتی ہیں کہ سیاحت کی صنعت نے ابھی تک حلال چھٹیوں کے نظریے سے مکمل طور پر فائدہ نہیں اٹھایا ہے۔

گلوبل مسلم ٹریول انڈیکس کے مطابق سنہ 2022 میں حلال چھٹیاں گزارنے کے کاروبار کا حجم 220 ارب ڈالر تھی۔

کچھ سیاحتی کمپنیاں حلال سیاحت میں مہارت حاصل کر رہی ہیں جبکہ دیگر اسے ایک آپشن کے طور پر شامل کر رہی ہیں۔

مالدیپ کے جزائر کو مغربی ممالک کے سیاحوں کے اعتبار سے ایک مقبول سیاحتی مقام کے طور پر جانا جاتا ہے لیکن اب یہاں دنیا بھر سے حلال چھٹیاں گزارنے والے مسلمان سیاحوں کی تعداد میں اضافہ دیکھنے میں آ رہا ہے۔

مالدیپ کے وزیر سیاحت ڈاکٹر عبداللہ معصوم کا کہنا ہے کہ ’مالدیپ ایک مسلم ملک ہے اور روایتی طور پر ہمارے ہاں ایک مسلم دوست سیاحت موجود ہے۔ اور اب یہ شعبہ بہت تیزی سے ترقی کر رہا ہے۔‘

وہ کہتے ہیں کہ ’بہت سے ریزورٹس میں بھی اب کمرے دینے، ان کے ڈیزائن اور کھانے کے اعتبار سے مسلم دوستانہ ماحول ہے۔‘

وہ مزید کہتی ہیں کہ ’کسی ایسے ریزرو میں بکنگ کروانا بہت آسان ہے جہاں مرد اور خواتین کے لیے ایک ہی پول ہوں یا آپ کے اپنے پول یا نجی بالکونی کی پرائیویسی نہ ہو۔ جی ہاں، میں کہوں گی کہ اس میں قیمت میں فرق ضرور ہے۔‘


Summary: کراچی سے اسلام آباد جانے والی بس کو فیصل آباد موٹروے پر پنڈی بھٹیاں کے قریب خوفناک حادثہ پیش آیا ہے جس میں کم از کم19  افراد ہلاک جبکہ 14 زخمی ہو گئے ہیں۔

پنڈی بھٹیاں بس حادثہ: ’بھتیجی کی کال آئی حادثہ ہو گیا، جب وہاں پہنچا تو آگ ہی آگ تھی، ایک قیامت تھی‘

امداد علی سکھر سے اسلام آباد آ رہے تھے اور وہ اس بس میں سوار تھے جو آج علی الصبح پاکستان کے صوبہ پنجاب کے علاقے پنڈی بھٹیاں میں خوفناک حادثے کا شکار ہوئی ہے اور جس میں اب تک 19 افراد ہلاک جبکہ 14 افراد زخمی ہیں۔

پولیس کے مطابق یہ بس حادثہ اس وقت پیش آیا جب بس فیصل آباد موٹروے پر پنڈی بھٹیاں انٹرچینج کے قریب ایک سوزوکی پک اپ وین سے ٹکرائی جس میں ڈیزل کے ڈرم رکھے ہوئے تھے۔

پولیس کے مطابق بس میں 35 سے زائد مسافر سوار تھے۔ حادثے میں ہلاک ہونے والوں کی لاشوں کو تحصیل ہیڈ کوارٹرز ہسپتال پنڈی بھٹیاں منتقل کیا گیا ہے جبکہ وہ مریض جن کی حالت تشویشناک ہے انھیں فیصل آباد لے جایا گیا ہے۔

پنڈی بھٹیاں کے ڈی پی او ڈاکٹر فہد نے بی بی سی کو بتایا کہ زخمیوں میں سے صرف دو افراد کی شناخت نہیں ہو سکی ہے جبکہ تمام میتیں ناقابل شناخت ہیں۔

ان کا کہنا تھا کہ ’ہلاک ہونے والوں کی ڈی این اے ٹیسٹ کے بغیر شناخت ممکن نہیں ہے کیونکہ ان کے جسم مکمل طور پر جل گئے ہیں۔ جو زخمی ہیں ان میں سے چار افراد کو تھرڈ ڈگری برنز ہیں اور پانچ کو سیکنڈ ڈگری برنز آئے ہیں۔ زیادہ تر کی حالت تشویشناک ہے۔‘

ڈی پی او ڈاکٹر فہد کہتے ہیں کہ ’قوی امکان ہے کہ ڈرائیور کی آنکھ لگ گئی تھی اور اس دوران بس دوسری گاڑی سے ٹکرا گئی۔ بس نے گاڑی کو کچھ میٹرز تک اپنے ساتھ گھیسٹا ۔ وہ کہتے ہیں کہ تصادم اتنا شدید تھا کہ ڈیزل کا ایک ڈرم روڈ سے کچھ دور جا گرا جبکہ باقی دو نے آگ پکڑ لی۔ انھوں نے بتایا کہ پک اپ وین مکمل طور پر جل گئی ہے اور اس میں سوار دو افراد میں سے ایک ڈرائیور ہلاک ہو گیا ہے۔

گزشتہ برس موٹروے پر گاڑیوں میں آگ لگنے کے مختلف واقعات میں سو سے زائد افراد ہلاک ہوئے۔ اگست میں بس اور آئل ٹینکر کے درمیان حادثے میں آگ لگنے سے بیس افراد ہلاک ہوئے تھے۔ اسی طرح اکتوبر میں موٹروے پرہی ایک اور مسافر بس میں آگ لگنے سے کم از کم بیس افراد ہلاک ہوگئے تھے۔ آگ لگنے کی وجہ معلوم نہ ہو سکی۔

رواں برس فرووری میں ایک بس حادثے میں تیرہ افراد جان سے ہاتھ دھو بیٹھے، جبکہ اس سے ایک ماہ پہلے لسبیلہ میں اس وقت چالیس افراد ہلاک ہوئے جب ایک بس اوور سپیڈنگ کے دوران پل سے نیچے گری اور اس میں آگ لگ گئی۔ جبکہ روان برس جون میں ایک اور بس میں بریک فیل ہونے کے باعث حادثے میں کم از کم تیرہ افراد ہلاک اور پندرہ زخمی  ہوئے تھے۔


انڈیا، پاکستان کے بٹوارے میں ڈکوٹا طیاروں نے کیا کردار ادا کیا؟

ہر صبح رائل انڈین ایئر فورس کے طیارے حکمتِ عملی کے تحت اپنے مشن کا آغاز کرتے اور پناہ گزینوں سے لدی ٹرینوں کو بلوائیوں کے ممکنہ حملوں سے بچانے کے لیے ریلوے پٹریوں پر اُوپر ریل کے ساتھ ساتھ پرواز کرتے۔ طیاروں میں موجود افسران وائرلیس ریڈیو کا استعمال کرتے ہوئے ٹرینوں کے ساتھ رابطے میں رہتے اور اس بات کی بھی کھوج اندازہ لگاتے کہ کہیں پٹریوں کے ساتھ کسی قسم کی چھیڑ چھاڑ تو نہیں کی گئی ہے۔ پرواز کے دوران یہ طیارے زمین پر مسلح ہجوم کی تلاش بھی کرتے اور اس بابت ٹرینوں کے ڈرائیوروں کو آگاہ کرتے۔

عاشق اقبال لکھتے ہیں کہ ستمبر 1947 میں پنجاب کی فضا میں پرواز کرتے ایک طیارے کو چونکا دینے والا منظر نظر آیا: زمین پر سفر کرتا لگ بھگ 30 ہزار پناہ گزین کا قافلہ جو 40 کلومیٹر کے رقبے پر پھیلا ہوا تھا۔ اس طیارے نے بلوائیوں کے ایک چھپے ہوئے گروہ کا پتہ لگایا جو تھکے ہوئے پناہ گزینوں پر حملہ کرنے کے لیے تیار تھا اور پھر انھوں نے یہ خبر اس علاقے میں گشت کرنے والے افسران تک پہنچائی۔

طیارے میں ایسے ہی پناہ گزینوں کے ایک ہجوم پر قابو پانے کے لیے  ایک نجی ایئر لائن کے پائلٹ نے عملے میں موجود ٹیکنیشن کو آہنی مکہ (نکل ڈسٹر) دیا۔ عاشق اقبال لکھتے ہیں کہ وہ ٹیکنیشن طیاروں کے ٹائروں تلے موجود انڈر کیریج پنوں کو جمع کرتے ہوئے طیارے کے دروازے کی طرف آہنی مکے مارتے ہوئے پہنچتے اور پھر مضبوطی سے دروازہ بند کر دیتے۔ اور طیارہ کا دروازہ بند ہونے کے بعد جب ایک بار انجن سٹار ہو جاتا تو پھر انجنوں سے نکلنے والی بھاپ کی وجہ سے رن وے پر موجود ہجوم خود بخود منتشر ہو جاتا۔

لیکن سویلین ایئر لائن آپریٹرز بڑے پیمانے پر لوگوں کے انخلا سے نمٹنے کے قابل نہیں تھے۔ انھوں نے اس ’ناممکن کام‘ کے لیے طیاروں اور اہلکاروں کو خطرے میں ڈالنے سے بھی انکار کر دیا۔ آخر کار غیر ملکی مدد طلب کی گئی: 21 برٹش اوورسیز ایئر ویز کارپوریشن (بی او اے سی) کے جیٹ طیاروں نے 6,300 افراد کو دہلی سے کراچی منتقل کرنے کے لیے 15 دن تک ’نان سٹاپ‘ پروازیں کیں۔ وہ دہلی کے ہوائی اڈوں پر پھنسے ہوئے مسلمان پناہ گزینوں کے لیے 45,000 کلوگرام خوراک، خیمے اور ویکسین بھی لے گئے۔

برطانوی شہریوں کو نکالنے کے لیے تعینات رائل ایئر فورس کے دو ٹرانسپورٹ طیاروں کو بھی انڈیا اور پاکستان کے درمیان تقریباً 12,000 افراد کو نکالنے کے لیے استعمال کیا گیا۔ عاشق اقبال لکھتے ہیں کہ ان 12 ہزار افراد میں سے صرف 2,790 برطانوی اہلکار شامل تھے باقی ریلوے، ڈاک اور ٹیلی گراف کے ملازمین تھے جو زمین پر آبادی کے تبادلے میں کلیدی کردار ادا کر رہےتھے۔


Summary: چھپ شورو گلگت بلتستان کے علاقے کی نمائندگی کرتی ہے۔ چاہے راکاپوشی کے پہاڑ کے قریب کوئی ڈھابہ ہو، کسی مارکیٹ میں ہو یا کسی کا گھر ہو آپ کو چھپ شورو ہر جگہ ملے گا۔

چھپ شورو: ہنزہ کا صحت بخش ’دیسی پیزا‘ جو ایک قدیم روایت کا امین ہے

پاکستان کے صوبہ گلگت بلتستان کے ضلع ہنزہ کے علاقے کریم آباد میں لال شہزادی 700 سال پرانے بلتت قلعے کے قریب ’ہنزہ فوڈ پویلین‘ کے نام سے ایک کھانے کی دکان چلاتی ہیں۔ التر گلیشیئر کے پہاڑوں اور پرانے بلتت قلعے کے خوبصورت پس منظر میں لال شہزادی مقامی لوگوں اور سیاحوں کو ’گیالنگ‘ (گندم کے آٹے سے بنے کریپس)، خوبانی کا سوپ اور خشک خوبانی سے بنے جوس پیش کرتی ہیں۔

ان سب کھانوں میں سے شاید سب سے مشہور اور منفرد ’چھپ شورو‘ ہے۔ یہ ڈش گلگت بلتستان کے علاقے کی نمائندگی کرتی ہے۔ چاہے راکاپوشی کے پہاڑ کے قریب کوئی ڈھابہ ہو، کوئی مارکیٹ میں ہو یا کسی کا گھر ہو۔۔۔ آپ کو چھپ شورو ہر جگہ ملے گا۔

بروشسکی زبان میں ’چھپ‘ کا مطلب ہے گوشت، ’گنشو‘ کا مطلب پیاز اور ’شورو` کا مطلب روٹی ہے۔ کچھ ’میٹ پائے‘ جیسی اور کچھ کچھ پراٹھے سے ملتی جلتی یہ ڈش ہنزہ کی عالمی شہرت یافتہ مہمان نوازی سے منسلک ہے۔ مقامی افراد سیاحوں کی یاک کے نمکین دودھ اور چھپ شورو جیسی ڈش کے ساتھ تواضع کرتے ہیں۔

لال شہزادی نفاست اور مہارت سے بنائے گئے چھپ شورو کو پیش کرتے ہوئے بہت فخر محسوس کرتی ہیں۔ لال شہزادی کو چھپ شورو بناتے ہوئے دیکھنا ایسا ہی ہے جیسے کسی فنکار کو اپنے فن کا مظاہرہ کرتے ہوئے دیکھنا اور لال شہزادی اس کو بنانے کے عمل کے ہر سیکنڈ سے لطف اندوز ہوتی ہیں۔

شہزادی بتاتی ہیں کہ روایتی طور پر گھروں میں چھپ شورو کو پتھر کے تندور میں پکاتے تھے۔ اس عمل میں تین گھنٹے تک لگ جاتے تھے۔ جیسے جیسے آبادی یا خاندانوں کا سائز بڑھتا گیا  تو اس ڈش کی کی طلب میں اضافہ ہوا جس کے بعد تندور کے بجائے توے پر آگ کے اوپر چھوٹے چھپ شورو بنانے کا سلسلہ شروع ہوا۔ یہ ایک ایسی روایت ہے جسے لال شہزادی نے آج بھی برقرار رکھا ہوا ہے۔

لال شہزادی نے ایک بڑے مستطیل (ریکٹینگل) لکڑی کے چمچے کو چھاپ شورو کو فلیٹ رکھنے کے لیے اس کے اوپر رکھتی ہیں جب کے اس کا نچلا حصہ کم گہرائی والے پین میں فرائی ہوتا ہے۔ اس پین میں چھاپ شورو کو میٹھا اور گری دار ذائقہ دینے کے لیے خوبانی اور اخروٹ کا تیل ڈالا جاتا ہے۔

اس ڈش کی کئی مختلف اقسام ہیں۔ لال شہزادی جیسی کچھ شیف پہلے سے پکے ہوئے گوشت کا استعمال بھی کرتی ہیں جبکہ اسے بنانے والے چند شیف گوشت کو پہلے سے میرینیٹ کر کے رکھتے ہیں اور بعد میں اسے آٹے کے ساتھ ہی پکاتے ہیں۔

اگر چھاپ شورو پر کوئی تیل استعمال نہیں کیا جائے تو وہ نان کی طرح کا بن جاتا ہے جبکہ اگر تیل استعمال کیا جائے تو روٹی پک کر کرکرا اور سنہرا ہو جاتا ہے۔


Summary: پاکستان میں مقامی پروازوں کے کرایوں میں حالیہ عرصے کے دوران بڑا اضافہ ہوا ہے جس سے موسم گرما کی تعطیلات اور سیاحت کے سیزن کے اواخر میں مسافروں کے لیے مشکلات پیدا ہوئی ہیں۔

پاکستان میں مقامی پروازوں کے کرایوں میں اضافے کی وجہ طلب اور رسد میں فرق یا مہنگا پیٹرول؟

ماہرین کے مطابق اس کی مختلف وجوہات ہیں جن میں پیٹرولیم مصنوعات کی قیمتوں اور روپے کے مقابلے ڈالر کی قدر میں اضافہ شامل ہیں۔

اگرچہ مقامی پروازوں کے کرائے کئی گنا بڑھے ہیں مگر یہ اضافہ طلب اور رسد میں فرق سے بھی جڑا ہے۔

پی آئی اے کی ویب سائٹ کے مطابق 14 اگست کو دبئی سے سکردو پہلی براہ راست پرواز کی اکانومی ٹکٹ قریب 45 ہزار روپے میں دستیاب ہے اور یہ قیمت بعض مقامی پروازوں کے نرخ سے کم بنتی ہے۔

ارشاد غنی ماضی میں قومی ایئر لائن پی آئی اے کے شعبہ مارکیٹنگ کے ساتھ منسلک رہے ہیں۔ ان کا کہنا ہے کہ مقامی پروازوں کی ٹکٹیں مہنگی ہونے کا تعلق ڈالر اور پیٹرول کی قیمتوں سے ہے جو ایئر لائنز کے کنٹرول میں نہیں۔

انھوں نے بتایا کہ جولائی کے وسط میں اسلام آباد سے کراچی کا کرایہ ڈالر کی قدر میں کمی کے باعث 20 ہزار کے قریب آ گیا تھا۔ مگر اب اس میں کئی گنا اضافہ ہوا ہے۔

انھوں نے کہا کہ ہر دن کے حساب سے مقامی پروازوں کے کرایوں میں چھ، آٹھ ہزار کا فرق تو آتا ہی ہے۔ مگر اس مرتبہ صورتحال مختلف ہے۔

تو اس کی وجہ کیا ہے؟ عامر کے مطابق اس بار پیٹرولیم مصنوعات کی قیمتوں میں اضافے کے ساتھ مقامی پروازوں کے کرائے بھی بڑھ گئے ہیں۔

مگر ان کی رائے میں مقامی پروازوں کے کرایوں کا انحصار طلب پر ہوتا ہے۔ یعنی عید، بچوں کی چھٹیوں یا سیاحوں کے سیزن میں کرائے عموماً زیادہ رہتے ہیں اور اس میں تبدیلی آتی رہتی ہے۔

ان کا کہنا ہے کہ روپے کے مقابلے ڈالر کی قدر بہت کم ہوگئی ہے جس سے طیاروں کے آپریشنل اخراجات بڑھے ہیں اور ملک میں سیاسی و معاشی عدم استحکام کے باعث رسک فیکٹر بڑھ گیا ہے۔

ان کے مطابق بظاہر یہ کاروباری سے زیادہ سیاسی فیصلہ معلوم ہوتا ہے جس سے ملک میں بین الاقوامی فضائی اڈوں کی تعداد تو بڑھ جائے گی مگر طویل مدت میں شاید اس پر زیادہ لوگ سفر نہ کر سکیں۔

ارشاد غنی کے مطابق یہ بات درست نہیں کہ مقامی پروازوں کے لیے صرف چھوٹے جہاز چلائے جانے سے کرائے بڑھ رہے ہیں کیونکہ عموماً دنیا بھر میں یہی جہاز ڈومیسٹک فلائٹس کے لیے استعمال ہوتے ہیں۔

وہ کہتے ہیں کہ اگر بڑے جہازوں کو مقامی پروازوں کے لیے چلایا جائے تو اس سے مینٹیننس کے مسائل پیدا ہوتے ہیں کیونکہ یہ طویل سفر کے لیے بنے ہوتے ہیں۔

انھوں نے کہا کہ پی آئی اے کی مجبوری رہی ہے کہ اس کی جانب سے ڈومیسٹک روٹ کے لیے بڑے طیارے استعمال کیے جاتے تھے۔


Summary: یزیدی مذہب کا سب سے مقدس مقام ’لالش‘ شمالی عراق میں خودمختار علاقے کردستان کے دارالحکومت اربیل سے 125 کلو میٹر شمال مشرق کی جانب واقع ہے۔ پوری دنیا میں اس مذہب کے قریب سات لاکھ ماننے والے ہیں۔

7000 برس قدیم یزیدی مذہب کے مقدس ترین مقام کا سفر

یزیدی مذہب کا سب سے مقدس مقام ’لالش‘ شمالی عراق میں خودمختار علاقے کردستان کے دارالحکومت اربیل سے 125 کلومیٹر شمال مشرق کی جانب واقع ہے۔ پوری دنیا میں اس مذہب کے قریب سات لاکھ ماننے والے ہیں۔

یزیدیت کی شروعات کہاں سے ہوئی، یہ معاملہ متنازع ہے۔ تاہم خیال ہے کہ یہ مذہب سات ہزار سے زیادہ برس پرانا ہے۔ وقت کے ساتھ اس میں زرتشتی، صوفی تصوف، عیسائیت اور یہودیت کے مختلف عناصر شامل کیے گئے ہیں۔

جیسے مسلمان مکہ کی زیارت کرتے ہیں ویسے ہی یزیدی زندگی میں کم از کم ایک بار لالش کا دورہ کرنے کی کوشش کرتے ہیں۔ عراق یا کردستان میں رہنے والے سال میں کم از کم ایک بار یہاں کی زیارت کرتے ہیں۔

یزیدی روایت کے مطابق عمارت کے ستونوں اور درختوں پر ریشم کے کپڑے کی گرہ باندھی جاتی ہے۔ مختلف رنگ سات فرشتوں کی نمائندگی کرتے ہیں جبکہ ہر گرہ عبادات کو نمایاں کرتی ہے۔ یزیدیوں کا ماننا ہے کہ پچھلے عقیدت مندوں کی گرہ کھولنے کا مطلب ہو گا کہ اس کی تمام خواہشات پوری ہوئیں۔

یہ کہا جاتا ہے کہ ہر یزیدی کے پاس لالش کی مٹی ہونی چاہیے جو وہ خوش قسمتی کی علامت کے طور پر اپنے ساتھ رکھتا ہے۔ یہ مٹی یزیدیوں کی آخری رسومات کا بھی حصہ ہیں۔ مٹی اور مقدس پانی کا مرکب بنا کر اسے مرنے والے شخص کے منھ، کانوں اور آنکھیں کے سامنے رکھا جاتا ہے۔ تابوت میں سکے بھی رکھے جاتے ہیں تاکہ مرنے کے بعد ایک شخص کے پاس جنت میں خرچ کرنے کے لیے پیسے ہوں، جو کہ بابل دور کی قدیم روایت بھی ہے۔

اس مذہب میں روشنی کا بھی اہم کردار ہے۔ مرنے پر بھی یزیدیوں کو سورج کی جانب رُخ کے ساتھ دفن کیا جاتا ہے۔

محمود بتاتے ہیں کہ یزیدی مرد جو ’جمادانی‘ نامی پگڑی پہنتے ہیں وہ سفید رنگ کی ہوا کرتی تھی مگر جب لالش میں یہ سرخ اور سفید رنگ کی ہے جو یزیدیوں کے قتل عام کی علامت ہے۔ ’روایتی لباس سے ہم ان کا احترام کرتے ہیں جنھیں ہم نے کھو دیا۔ یہ ہماری روایات کو قائم رکھنے کا بھی طریقہ ہے۔‘

یزیدیوں کے لیے جمعے کا دن مقدس ہے۔ اس روز لالش میں لوگ وسیع پیمانے پر جمع ہو کر عبادت کرتے ہیں اور سماجی سرگرمیاں ہوتی ہیں۔ لقمان کی بیوی عدی محمود نے کہا کہ وہ کھانا انھیں ایک ساتھ جمع کرتا ہے۔ انھوں نے مجھے ہی دوپہر کے کھانے کی دعوت پر مدعو کیا۔


Summary: صوبہ خیبر پختونخوا اور گلگت بلتستان کی سرحد پر 13,691 فٹ کی بلندی پر واقع بابو سر ٹاپ پر ایک حادثے میں پنجاب کے شہر ساہیوال سے تعلق رکھنے والے ایک ہی خاندان کے سات افراد کی ہلاکت ہوئی ہے۔

’حادثہ واپسی کے روز ہوا‘ بابو سر ٹاپ کے قریب وین کھائی میں گرنے سے ایک خاندان کے سات افراد ہلاک

’حادثے والے روز میری (اپنے بھانجے) سرفراز سے بات ہوئی تھی۔ انھوں نے بتایا کہ وہ لوگ بابو سر ٹاپ سے آج واپس آ رہے ہیں۔‘

صوبہ خیبر پختونخوا اور گلگت بلتستان کی سرحد پر 13,691 فٹ کی بلندی پر واقع بابو سر ٹاپ کے قریب جمعے کو ایک حادثے میں پنجاب کے شہر ساہیوال سے تعلق رکھنے والے ایک ہی خاندان کے سات افراد کی ہلاکت ہوئی ہے۔

ضلع مانسہرہ کے تھانہ کاغان کے ایک پولیس اہلکار کے مطابق ابتدائی تحقیقات کے بعد یہ بات سامنے آئی ہے کہ وین میں سوار ایک شخص نے نیچے اتر کر ٹائر کے نیچے پتھر رکھا تھا تاہم اسی دوران گاڑی ریورس ہوتے ہوئے سینکڑوں فٹ گہری کھائی میں جا گری۔ اس کے باعث وین میں سوار سات افراد ہلاک جبکہ آٹھ زخمی ہوگئے۔

اس حادثے میں محمد عمیر اپنے خاندان کے پیاروں سے محروم ہوگئے ہیں۔ وہ بتاتے ہیں کہ یہ تینوں بھائی ساہیوال میں کیبل نیٹ کے کاروبار سے منسلک ہیں۔

ساہیوال کے مقامی صحافی حاجی وقار یعقوب کہتے ہیں کہ ہلاک ہونے والے سات لوگوں کی تدفین کردی گئی ہے جس میں علاقے کے لوگوں نے بڑی تعداد میں شرکت کی۔

ان کے مطابق متاثرہ خاندان کے پاس تعزیت کے لیے لوگوں کا تانتا بندھا ہوا ہے۔ ایک ہی خاندان کے سات افراد کی ہلاکت کے واقعے نے سب کو غمگین کر دیا ہے۔

وہ کہتے ہیں کہ پہاڑی علاقوں اور شمالی علاقہ جات میں حادثات کی تین بنیادی وجوہات ہیں۔ ’دوسرے علاقوں سے آنے والے ڈرائیورز کو پہاڑی علاقوں اور شمالی علاقہ جات کی سڑکوں کا شعور نہیں ہوتا۔ پنجاب چونکہ میدانی علاقہ ہے، اس لیے وہاں گاڑی چلانا بالکل مختلف ہے۔‘

ان کے مطابق دوسری وجہ گاڑی کا ٹھیک نہ ہونا ہے۔ ’گاڑی میں نظر انداز کی گئی خامی ہی مصیبت کا سبب بنتی ہے۔‘

قمر حیات کے مطابق تیسری بڑی وجہ لینڈ سلائیڈنگ ہے۔ ’بارشوں کے موسم میں سیاحوں اور مسافروں کو پہاڑی اور شمالی علاقہ جات کا رُخ نہیں کرنا چاہیے۔۔۔ اگر لینڈ سلائیڈنگ سے حادثہ نہ بھی ہو تو سڑک کے متاثر ہونے سے ٹریفک جام کا خدشہ ہوتا ہے۔‘

قمر حیات مزید کہتے ہیں کہ پہاڑی علاقوں میں، خاص طور پر بارشوں کے موسم کے دوران، بڑی احتیاط سے گاڑی چلانی چاہیے اور اگر کوئی ان حالات میں گاڑی چلانے کے قابل نہ ہو تو کسی مقامی یا ماہر ڈرائیور کی مدد لینی چاہیے۔

گذشتہ 10 سال سے شمالی علاقہ جات میں کار چلانے والے ایک ڈرائیور رئیس احمد کہتے ہیں کہ لینڈ سلائیڈنگ کی صورت میں سفر نہ کرنا بہتر فیصلہ ہوتا ہے۔


Summary: چین میں تائیوان کے تاجر کو پولیس افسران کی تصاویر لینے اور کیمرے لے جانے کی پاداش میں 14 سو دن چین میں گزارنے پڑے۔ اس مشکل وقت کے بارے میں تائیوان کے تاجر کیا کہتے ہیں؟

لی مینگ-چو: تائیوان کے ’جاسوس‘ تاجر جنھیں تصاویر لینے کے الزام میں 1400 دنوں تک زیر حراست رکھا گیا

پیر کو بیجنگ ایئرپورٹ سے واپس تائیوان لوٹنے کے لیے تیار تاجر لی مینگ-چو کی آنکھوں سے آنسو رواں تھے۔ چین کی فضائی حدود سے باہر جانے والی یہ پرواز تائیوان کے تاجر کے بُرے دنوں کے خاتمے کا سبب بنی جنھیں 14 سو دنوں سے چین میں حراست میں رکھا گیا۔

لی کو سنہ 2019 میں اس وقت گرفتار کر کے جیل بھیج دیا گیا تھا جب انھوں نے شینزن میں پولیس افسران کی تصاویر لی تھیں۔ ان پر جاسوسی اور ریاست کے راز چرانے جیسے الزامات عائد کیے گئے مگر انھوں نے اس فرد جرم کی صحت سے انکار کیا ہے۔

جب انھوں نے چین کا دورہ کیا تو اس وقت کشیدگی بہت زیادہ عروج پر تھی کیونکہ ہانگ کانگ سب سے زیادہ وسیع پیمانے پر جمہوریت نواز مظاہروں کی لپیٹ میں تھا، جو اس سے پہلے کبھی نہیں دیکھنے میں آئے۔ تقریباً ہر ہفتے کے آخر میں شہر میں پولیس اور مظاہرین کے درمیان بڑھتی ہوئی پرتشدد جھڑپیں دیکھنے میں آئیں۔

اس وقت سینکڑوں مسلح پولیس افسران جمع تھے اور بکتر بند گاڑیاں شینزین کے ایک سٹیڈیم میں نمائش کے لیے موجود تھیں۔ بہت سے لوگوں کو خدشہ تھا کہ بیجنگ ہانگ کانگ میں مظاہروں کو روکنے کے لیے ان فورسز کو بھیجے گا۔

انھوں نے اپنے ہوٹل کے کمرے کی کھڑکی سے اس سارے منظر کو دیکھا تو وہ سٹیڈیم چلے گئے اور کچھ تصاویر کھینچیں۔ انھوں نے کہا کہ وہاں تصاویر لینے سے متعلق کوئی انتباہ نہیں تھا اور وہ پولیس قافلے کے درمیان سے نہیں گزرے۔

چین کے سرکاری میڈیا نے اس کیس کی بہت کوریج کی، جس میں الزام لگایا گیا کہ تائیوانی تاجر نے شینزین سٹیڈیم کی تصاویر تائیوان کے گروپوں کو بھیجنے کے لیے حاصل کی تھیں۔

وہ کہتی ہیں کہ قومی سلامتی کے جرائم میں چین میں گرفتار تائیوان سے جڑے افراد کی تعداد کا پتہ لگانا مشکل ہے۔ تاہم یہ فرض کرنا ’معقول‘ ہے کہ بیجنگ اور تائیپی کے درمیان بگڑتے تعلقات کے درمیان یہ تعداد بڑھ رہی ہے۔

لی مینگ چو کے معاملے میں انھوں نے کہا کہ رہائی کے بعد پہلے ہفتوں میں چینی پولیس نے ان سے کئی بار رابطہ کیا۔ جب وہ شنگھائی میں فلائٹ میں سوار ہو کر چین سے باہر جانے کی کوشش کی تو انھیں امیگریشن افسران نے روک دیا۔

تھوڑی دیر بعد انھوں نے محسوس کیا کہ وہ پولیس کی زیادہ سخت نگرانی میں ہیں۔ اب چونکہ وہ ملک چھوڑ کر بھی کہیں نہیں جا سکتے تھے تو اس لیے سفر کے شوقین تائیوان کے اس تاجر نے چین کے 100 شہروں کا دورہ کرنے کا فیصلہ کیا۔ اس مقصد کے لیے انھوں اپنی جمع پونجی اور اپنے خاندان کے فنڈز کو استعمال کیا۔


Summary: اس انڈیکس کے تحت اعداد و شمار کے ذریعے دیکھا جاتا ہے کہ کوئی بھی شہر رہائش کے لیے کتنا موزوں ہے تاہم حقیقت میں اس شہر میں رہنے والے ہی یہ بتا سکتے ہیں کہ ان کے تجربات کیسے ہیں۔

رہائش کے لیے دنیا کے پانچ بہترین شہر کون سے ہیں؟

ان کا کہنا ہے کہ ’ویانا میں کافی متاثرکن تاریخی عمارات ہیں جیسا کہ شونبرن محل، ہوفبرگ اور ویانا سٹی ہال۔ یہ شہر اپنی موسیقی کی روایات کی وجہ سے بھی مشہور ہے کیونکہ موزارٹ، بیٹہوون اور سٹراس یہاں رہے۔‘

ان کا کہنا ہے کہ میلبورن کے لوگ سڈنی سے زیادہ اچھے ہیں۔ جین موریل بھی رہائشیوں کے مثبت رویے کو ایک نکتہ بتاتی ہیں جس کی وجہ سے شہر کا سکور اچھا رہتا ہے۔

تاہم ان میں وینکوور سب سے اوپر پانچویں نمبر پر ہے جس کی وجہ اس کا ثقافت اور ماحولیات میں سکور ہے۔ یہاں کے باسی بھی اسی وجہ سے وینکوور سے محبت کرتے ہیں۔

ٹونی ایک چھوٹے بچے کے باپ بھی ہیں۔ وہ کہتے ہیں کہ اسی لیے وہ شہر کے لاتعداد پارک اور ساحلوں کے معترف ہیں جو شہر کے مرکز سے 20 منٹ سے کم فاصلے پر موجود ہیں۔ ’یہ ایسی چیز ہے جو میں اپنے بچے کی ساری زندگی تک رسائی میں رکھنا چاہوں گا۔‘

ایک ایسے وقت میں جب دنیا بھر میں مہنگائی کی وجہ سے لوگ پریشان ہیں، یہ ایک ایسا شہر ہے جو کافی سستا ہے اور یہاں کے باسی بھی اس خوبی سے خوش ہیں۔

ان کا کہنا ہے کہ ’اوساکا میں کرایہ جاپان یا دنیا کے دیگر بڑے شہروں کی طرح بہت زیادہ نہیں۔ میرا کرایہ تقریبا 410 یورو یا 700 کینیڈین ڈالر فی ماہ بنتا ہے جس میں پانی، انٹرنیٹ اور باقی سہولیات شامل ہیں۔ اگرچہ یہ ایک چھوٹا اپارٹمنٹ ہے لیکن یہ نیا اور صاف ستھرا ہے۔ اگر آپ وینکوور میں ایسی جگہ لیں تو اس کا کرایہ کینیڈین ڈالر میں 1200 سے کم نہیں ہو گا۔‘

یہ شہر باقی شہروں کے مقابلے میں زیادہ محفوظ بھِی تصور کیا جاتا ہے۔ شرلی زینگ کا کہنا ہے کہ ’میں رات میں بھی پیدل چلتے ہوئے خود کو محفوظ تصور کرتی ہوں۔‘ ان کو کبھی اپنا پرس چوری ہونے کی فکر نہیں ہوئی۔

تاہم تعلیم کے ساتھ ساتھ اس شہر نے ثقافت اور ماحولیات میں بھی کافی اچھا سکور حاصل کیا ہے۔ ان اعداد و شمار پر یہاں کے رہائشی بھی اعتماد کرتے نظر آئے۔

نیوزی لینڈ کافہ متنوع ملک ہے اور اسی لیے یہاں دنیا بھر کے پکوان بھی دستیاب ہوتے ہیں۔ لارنس کا کہنا ہے کہ ان تمام چیزوں کے باوجود یہاں کی سب سے اچھی بات لوگوں کا دوستانہ رویہ ہے۔


Summary: ہالینڈ کے جزیرے ایملینڈ کے ساحل کے قریب تین ہزار کاروں کو لے جانے والے مال بردار جہاز میں آگ لگنے سے ایک شخص ہلاک اور عملے کے 22 دیگر افراد زخمی ہو گئے ہیں۔

تین ہزار کاریں لے جانے والے بحری کارگو جہاز میں آتشزدگی، عملہ سمندرمیں کود گیا

عملے کے کچھ افراد نے آگ سے بچنے کے لیے سمندر میں  100 فٹ کی اونچائی سے چھلانگ لگائی۔

بحیرہ شمالی میں ایک بڑا ریسکیو آپریشن تیزی سے جاری ہے اور ریسکیو ٹیموں کو خدشہ ہے کہ آگ کئی دنوں تک جل سکتی ہے۔

عملے کے ارکان نے ابتدائی طور پر آگ کو خود بجھانے کی کوشش کی لیکن وہ ناکام رہے  اور بالآخر فرار ہونے پر مجبور ہوگئے۔

ایملینڈ لائف بوٹ کے کپتان ولارڈ مولنار نے بتایا کہ ان میں سے سات افراد نے پانی میں چھلانگ لگا دی۔

انھوں نے سرکاری نشریاتی ادارے این او ایس کو بتایا کہ ’ایک ایک کر کے وہ چھلانگ لگاتے رہے اور ہمیں انھیں پانی سے نکالنا پڑا۔‘

کوسٹ گارڈ کی جانب سے شیئر کی جانے والی تصاویر میں پاناما کے جھنڈے والی فریمینٹل ہائی وے دھوئیں میں ڈوبی ہوئی دکھائی دے رہی ہے اور شمالی بحیرہ شمالی کے ایک علاقے میں آگ کے شعلے ڈیکپر پھیل رہے ہیں۔

کوسٹ گارڈ نے ڈچ خبر رساں ادارے اے این پی کو بتایا کہ آگ کئی دنوں تک جاری رہ سکتی ہے۔ جہاز کو ٹھنڈا کرنے کے لیے اس کے اطراف میں پانی ڈالا جا رہا تھا لیکن ریسکیو کشتیوں نے ڈوبنے کے خطرے کی وجہ سے جہاز پر بہت زیادہ پانی ڈالنے سے گریز کیا۔

یہ مال بردار جہاز منگل کے روز مقامی وقت کے مطابق 15 بجے شمالی جرمنی میں بریمرہیون کی بندرگاہ سے مصر کے شہر پورٹ سعید کے لیے روانہ ہوا تھا۔

کارگو جہاز کو جرمنی سے آنے اور جانے والے بڑے شپنگ راستوں سے نکالنے کے لیے ایک ٹگ بوٹ کا استعمال کیا گیا تھا۔

جائے وقوعہ پر موجود ہنگامی عملے کے لیے فوری چیلنج آگ بجھانا اور مال بردار جہاز کو زندہ رکھنا ہے۔

ریسکیو کشتیاں تمام ممکنہ حالات کی تیاری کے لیے جہاز کے گرد چکر لگا رہی ہیں اور لیک ہونے کی صورت میں ت=ایندھن  کی ریکوری کے لیے ایک جہاز کو جائے وقوعہ پر بھیج دیا گیا ہے۔

چار سال قبل 270 شپنگ کنٹینرز جن میں سے کچھ کیمیکلز پر مشتمل تھے، ایک طوفان میں پاناما میں رجسٹرڈ ایک اور کارگو جہاز سے گر گئے تھے اور کچھ کنٹینرز ڈچ ساحلوں پر بہہ گئے تھے۔

گذشتہ برس 4 ہزار لگژری کاروں کو لے جانے والے ایک مال بردار جہاز میں آگ لگ گئی تھی اور وہ ازورس کے قریب ڈوب گیا تھا۔

فیلیسٹی ایس پر کاروں میں موجود لیتھیم آئن بیٹریوں میں آگ لگ گئی۔ اگرچہ آگ بجھانے میں پانی غیر موثر تھا، لیکن فائر فائٹرز نے آخر کار جہاز کے ڈوبنے سے پہلے ہی اس آگ پر قابو پا لیا تھا۔


Summary: 18ویں صدی تک انٹیگوا، جو اُس وقت ’سینٹیاگو‘ کے نام سے جانا جاتا تھا، گوئٹے مالا کا دارالحکومت اور ہسپانوی سلطنت کے عظیم ترین شہروں میں سے ایک تھا۔ لیکن یہ شہر چار آتش فشاں کے آس پاس ایک فعال ’ٹیکٹونک زون‘ پلیٹوں پر واقع ہے، جنھیں بالترتیب اگوا، فیوگو، ایکاٹینانگو اور پیکایا کے ناموں سے پکارا جاتا ہے۔

انٹیگوا: آتش فشاں تلے آباد پررونق شہر جو تباہی کے بعد سیاحوں کا مرکز بنا

ویسٹ انڈیز کے جزیرے گوئٹے مالا کا انٹیگوا شہر تاریخی اہمیت کا حامل ہے، جو اقوام متحدہ کے ادارے یونیسکو کے عالمی ثقافتی ورثے کی فہرست  کا حصہ بھی ہے۔ اس شہر کو ملک میں ’کراؤن‘ جیسی حیثیت حاصل ہے۔

آج یہ فن تعمیر ملک میں سب سے زیادہ تصاویر لیے جانے والی یادگار اور گوئٹے مالا کی ایک علامت بن چکا ہے۔

انٹیگوا کا سینٹرل پارک، شہر کے دھڑکتے دل کی مانند ہے۔ چاروں اطراف سے خوبصورت تعمیرات اور 18ویں صدی کی عمارتوں سے گھرا ہوا ہے، یہ ایک زندہ دلان کا ’سکوائر‘ ہے جہاں مقامی لوگ دوستوں سے ملنے اور آرام کرنے آتے ہیں۔

یہاں آپ کو گوئٹے مالا کی ثقافتوں کے حسین امتزاج کا واضح احساس ملتا ہے۔ یہاں روایتی لباس میں دیسی مایا تہذیب کی روایتی خواتین، یورپی نسل کے لباس پہنے گوئٹے مالا اور دنیا بھر سے آنے والی خواتین کے ساتھ بیٹھی نظر آتی ہیں۔

سنہ 1773 میں یہ شہر زلزلوں کے ایک بڑے سلسلے سے تباہ ہو گیا تھا، جس کے بعد حکومت نے دارالحکومت کو اس کے موجودہ مقام پر منتقل کرنے کا فیصلہ کیا اور شہر لا اینٹیگوا گوئٹے مالا یعنی پرانا گوئٹے مالا کے نام سے مشہور ہو گیا۔

ستاروں کی توجہ کا مرکز 3,768 میٹر اونچا ’وولکن دی فیوگو‘ (آگ سے بھرا آتش فشاں) ہے، جو دنیا کے سب سے زیادہ فعال آتش فشاں میں سے ایک ہے۔

وہ سیاح جو زمین کی نہ روکی جا سکنے والی طاقت کا پہلے ہاتھ سے مشاہدہ کرنا چاہتے ہیں وہ ’وولکن ایکٹینانگو‘ کا رخ کر سکتے ہیں اور اس پر ’ہائیکنگ‘ کر سکتے ہیں۔ یہ فیوگو کے بالکل قریب ہی واقع ہے۔

ایسی ہی تباہی کےمناظر کے لیے سیاحوں کی توجہ کا ایک مرکز ’پیکایا‘ آتش فشاں ہے، جو اینٹیگوا سے تقریباً 50 کلومیٹر دور واقع ہے۔

سنہ 2021 تک یہ بھی کثرت سے پھٹتا تھا اور اس لاوا ڈھلوانوں سے نیچے گرتا تھا۔ مگر اب یہ مزید پھٹنا بند ہو گیا ہے۔ اور روبی سانتاماریا جیسی گائیڈز آنے والوں کو تازہ سوکھے ہوئے لاوے کے میدان میں لے جاتی ہیں، جہاں وہ انھیں یہ دکھاتی ہیں کہ آتش فشاں کی گرمی کا استعمال کرتے ہوئے مارشمیلو کو کیسے ٹوسٹ کیا جا سکتا ہے۔


Summary: آذربائیجان کو تیل اور قدرتی گیس کے وسیع وسائل کے لیے ’سرزمین آتش‘ کہا جاتا ہے۔ جب معروف سیاح مارکو پولو نے 13ویں صدی میں مشرقی قفقاز کا دورہ کیا تو انھوں نے اپنی یادداشتوں میں اس خطے کے قدرتی ’تیل کے چشموں‘ کے نغمے گائے ہیں۔

آذربائیجان: ’آگ کی سرزمین‘ کہلایا جانے والا ملک جہاں آج بھی قدیم آتش گاہیں جل رہی ہیں

اس کی چوٹیاں بادلوں میں گھسی نظر آتی ہیں اور بظاہر ایک ناقابل تسخیر دیوار بناتی ہیں۔ خطے کی ناہموار زمین اور غیر متوقع آب و ہوا نے تاریخی طور پر انسانوں کو یہاں سے دور ہی رکھا ہے۔ اس کے باوجود مسلسل جلتے ہوئے شعلوں والا آتش کدہ ہمارے وہاں پہنچنے سے صدیوں پہلے سے پوجا جاتا رہا ہے۔

زرتشتیوں کے لیے سردیوں کے بعد فطرت کا احیا خود کی تجدید کا موقع فراہم کرتا ہے اور اس مقصد کے لیے آگ ایک مفید ذریعہ ہے۔ آذربائیجان کے چاروں طرف، شہروں اور دیہاتوں میں الاؤ جلائے جاتے ہیں اور جو لوگ اپنی بدقسمتی کو پیچھے چھوڑ کر نئے سال کا آغاز کرتے ہیں وہ اس کے اوپر سے چھلانگ لگاتے ہیں۔

جب فرانسیسی ناول نگار الیگزینڈر ڈیوما نے 1858 میں باکو کا دورہ کیا تو انھوں نے کہا تھا کہ ’پوری دنیا باکو کے آتش گاہ سے واقف ہے۔ میرے ہم وطن جو آتش پرستوں (زرتشتیوں کے درمیان ایک توہین آمیز اصطلاح) کو دیکھنا چاہتے ہیں، انھیں جلدی کرنا چاہیے کیونکہ وہاں پہلے ہی بہت کم بچے ہیں۔‘

اس عمارت کی چار محرابیں ایک قربان گاہ کے لیے کھلتی ہیں اور ان سب کے اوپر گنبد ہے جو کہ 17ویں صدی کا ہے۔ یہ اس وقت تعمیر کیا گیا برصغیر پاک و ہند کے تاجر شاہراہ ریشم کے راستے آذربائیجان پہنچے اور اپنے سفر کے دوران یہاں رکے۔

آذربائیجان نے سوویت روس کے زوال کے بعد 1991 میں آزادی حاصل کی اور اس کے بعد سے اس ملک نے اپنی شناخت دوبارہ حاصل کرنے اور اپنی پیچیدہ زرتشتی جڑوں کو تسلیم کرنے کی کوشش کی ہے۔

عظیموف نے کہا کہ ’مجھے یقین ہے کہ اذری لوگ اب بھی سوویت روایات کے اثرات کا سامنا کر رہے ہیں اور زرتشت کے خلاف اسلام کی تاریخی دشمنی اب بھی مقامی آبادی کی یاد میں زندہ ہے۔ دوسری جگہوں پر قدیم زرتشتیوں کی مقدس آگ نے ایک نیا سیکولر معنی حاصل کیا ہے، جس سے غیر مذہبی طرز زندگی اور آذربائیجان کے رسم و رواج پر اثر پڑا ہے اور اس کا بڑا اظہار نوروز کے دوران دیکھا جاتا ہے۔‘

بیس کیمپ پر واپس آئے تو دیکھا کہ تیز بارش اور ہوا کے باوجود آتش گاہ کے اندر آگ کے شعلے بھڑک رہے ہیں۔ جب ہم روانہ ہوئے تو میں نے وہاں کھڑے تنہا مندر اور اس کے ہمیشہ جلتے ہوئے شعلے کو پیچھے مڑ کر دیکھا اور سوچا کہ لوگوں، براعظموں اور عقائد کے سنگم پر موجود یہ سرزمین ہمیشہ کی طرح کثیر الثقافتی ماضی کی ایک کھڑکی کے طور پر کام کر سکتی ہے۔


Summary: دنیا بھر میں محض 33 ممالک ایسے ہیں جہاں پاکستانی پاسپورٹ کے حامل افراد ’ویزا آن آرائیول‘ یعنی اس ملک کے ائیرپورٹ پر پہنچ کر ویزا حاصل کر سکتے ہیں۔ وہ 33 ممالک کون سے ہیں اور وہاں پہنچ کر ویزا حاصل کرنے کے لیے آپ کو کن شرائط پر پورا اترنا لازم ہے۔

پاکستانی پاسپورٹ بدستور نچلے درجے پر مگر وہ 33 ممالک جہاں پاکستانی پہنچ کر ویزہ لے سکتے ہیں

دنیا بھر کے ممالک میں رہائش اور شہریت کے حوالے سے سروسز فراہم کرنے والی لندن کی معروف فرم ہینلے گلوبل نے دنیا بھر کے پاسپورٹس پر ایک رپورٹ جاری کی ہے جس کے مطابق پاکستانی پاسپورٹ 101ویں نمبر پر ہے اور دنیا کا چوتھا ’بدترین‘ پاسپورٹ قرار دیا گیا ہے۔

بدترین پاسپورٹ کی رینکنگ میں پاکستان سے نیچے صرف تین ممالک ہیں جن میں شام، عراق اور افغانستان شامل ہیں۔

اور دنیا بھر میں محض 33 ممالک ایسے ہیں جہاں پاکستانی پاسپورٹ کے حامل افراد ’ویزا آن آرائیول‘ یعنی اس ملک کے ائیرپورٹ پر پہنچ کر ویزا حاصل کر سکتے ہیں (بشرطیکہ وہ تمام ضوابط پر پورے اترتے ہوں)۔

ہمسائیہ ملک انڈیا اس فہرست میں 81ویں نمبر پر ہے اور انڈین پاسپورٹ کے حامل افراد 57 ممالک میں بغیر پیشگی ویزا کے سفر کر سکتے ہیں۔

ہینلے پاسپورٹ انڈیکس 199 مختلف پاسپورٹس کی ویزا فری رسائی کا 227 سفری مقامات سے موازنہ کرتا ہے۔ اگر کسی ملک کے پاسپورٹ کے لیے کہیں بھی ویزا کی ضرورت نہیں، تو اس پاسپورٹ کو ’ایک‘ کا سکور دیا جاتا ہے۔

اور یہی فارمولا اس صورت میں بھی لاگو ہوتا ہے اگر آپ کسی پاسپورٹ پر ویزا آن آرائیول، وزیٹر پرمٹ، یا الیکٹرانک ٹریول اتھارٹی (ای ٹی اے) کے ذریعے ویزا حاصل کر سکتے ہوں۔

ہینلے پاسپورٹ انڈیکس کے حساب سے دنیا کے سب سے بہترین پاسپورٹ ان ممالک کے ہیں:

پاکستانی پاسپورٹ کے حامل افراد اوپر دی گئی فہرست میں شامل 33 ممالک میں پہنچ کر ویزا آن آرائیول حاصل کر سکتے ہیں مگر اس کے لیے چند شرائط پر پورا اترنا ضروری ہے۔

مثلاً سیاحت کے لیے مالدیپ جانے کے خواہشمند پاکستانیوں کے لیے ضروری ہے کہ:

اس کے علاوہ مشرقِ وسطی میں قطر بھی ان ممالک کی فہرست میں شامل ہے جہاں پاکستانی شہریت کے حامل افراد پہنچ کر ویزا حاصل کر سکتے ہیں۔

اس کے لیے ضروری ہے کہ:

اگر آپ اوپر دیے گئے 33 ممالک کی فہرست میں سے کسی بھی ملک میں جا کر ویزا حاصل کرنا چاہتے ہیں تو سفر کرنے سے قبل اس ملک کے سفارت خانے کی ویب سائٹ سے ضروری کاغذات اور شرائط کے متعلق معلومات ضرور حاصل کر لیجیے گا، بصورت دیگر ایسا نہ ہو کہ آپ کو ائیرپورٹ سے ہی واپس لوٹا دیا جائے۔


Summary: کولمبیا کی لورینا بیلتران نے سنہ 2014 میں 20 برس کی عمر میں اپنی چھاتی کا سائز کم کرنے والی سرجری کرائی مگر یہ آپریشن کامیاب نہ ہو سکا۔

خاتون کی چھاتی کا خراب آپریشن کرنے والے ’جعلی‘ سرجن کو سات سال قید کی سزا

کولمبیا کی لورینا بیلتران نے سنہ 2014 میں 20 برس کی عمر میں اپنی چھاتی کا حجم کم کرنے والی سرجری کرائی مگر یہ آپریشن کامیاب نہ ہو سکا۔

لورینا کا کہنا ہے کہ وہ اس وقت سمجھ گئیں تھیں کہ کچھ بہت عجیب ہو گیا ہے جب ڈاکٹر نے ان سے انتہائی بیگانے طریقے سے کہا کہ کوئی بات نہیں۔ اگر چھاتی کے ’نِپل‘ گر گئے تو پھر وہ جسم کے نچلے حصے سے گوشت کاٹ کر یہاں پیوندکاری کر دیں گے۔ اس طریقے میں ایک ٹیٹو اس طرح بنایا جاتا ہے کہ یہ دوسرے نپل کی طرح دکھائی دے۔

اس وقت لورینا 28 برس کی ہیں اور اب ان کے انصاف کے حصول کی جدوجہد میں انھیں ایک خاص خبر ملی ہے: فرانسیسکو سلیز پکینی جنھوں نے ڈاکٹر بن کر ان کا آپریشن کیا تھا وہ دراصل جعلی سند کی بنیاد پر ڈاکٹر بنے تھے انھیں اب ان کے چھ ساتھیوں سمیت سات سال قید اور جرمانے کی سزا ہوئی ہے۔

ان کا کلینک بوگوٹا کے ایک خاص علاقے میں واقع تھا، جہاں لورینا اس بات کی تصدیق کرنے میں کامیاب رہیں کہ ڈاکٹر نے پلاسٹک سرجری کا ڈپلومہ کیا ہوا ہے۔ چونکہ سیلز پکینی قابل اعتماد لگ رہے تھے تو ایسے میں لورینا نے ان سے ’لپوسکشن‘ کروانے کا فیصلہ کر لیا۔

یہ آپریشن بظاہر ٹھیک ہو گیا جس نے انھیں اپنی چھاتیوں کے سائز کو درست کرنے کے بارے میں سوچنے پر مجبور کیا۔

سیلز پکینی نے اس وقت انھیں تجویز دی کہ وہ اپنی چھاتیوں کے حجم کو کم کرنے کے لیے مصنوعی تھیلیاں رکھ کر پیکسی کروا لیں۔ ان کی ایک دلیل یہ تھی کہ مصنوعی اعضاء کو کبھی تبدیل نہیں کرنا پڑے گا، اس لیے یہ ایک مستقل  حل ہو گا۔

ان کی آزمائش دوسری سرجری کے ساتھ شروع ہوئی، لورینا کی چھاتی خراب ہو چکی تھی اور ان کے زخم بھی خراب ہو رہے تھے اور ان کا ایک نپل بھی جسم کے دوسرے حصہ سے بنایا جانا تھا۔ تقریباً اس آپریشن کے ایک سال بعد لورینا صحت یاب ہوئیں لیکن انھیں ایک بڑا جمالیاتی نقصان اٹھانا پڑا۔

سیلز پکینی نے بظاہر پلاسٹک سرجری کی ڈگری برازیل کے ریو ڈی جنیرو میں واقع ویگا دی المیدا یونیورسٹی سے لی ہے اور کولمبیا کی وزارت تعلیم نے سنہ 2014 میں اس کی توثیق کر رکھی ہے۔

وزارت نے جواب دیا اور سنہ 2016 میں نوٹیسیا یونو میڈیا نے ایک رپورٹ شائع کی جس میں کہا گیا کہ کم از کم ’34 ڈاکٹروں نے اس ادارے سے ڈپلومہ حاصل کرنے کا کہا تھا‘ اور جب برازیل کی یونیورسٹی سے رابطہ کیا گیا تو ڈائریکٹروں کو ’پتہ چلا کہ وہاں تو میڈیسن کا شعبہ ہی نہیں ہے اور جس کورس‘ کے کرنے کا ان ڈاکٹروں نے دعویٰ کیا ہے وہ تو ان کے نصاب میں ہی نہیں ہے۔‘


Summary: منہ کی صفائی (اورل ہائیجین) میں اگر حفظان صحت کے اصولوں کو مد نظر نہ رکھا جائے تو اس سے غیر معمولی بیکٹیریل کمیونٹیز پنپنے لگتی ہیں جس سے جگر کی بیماری، گردے کی خرابی، کینسر، دل کی بیماری اور ہائی بلڈ پریشر تک ہو سکتا ہے۔

اگر منہ کی صفائی ٹھیک سے نہ کی جائے تو کیا کینسر اور دل کے دورے کے خطرات بڑھ جاتے ہیں؟

ہمارے منھ کے اندر بیکٹیریا کی موجودگی فطری نظام کا ایسا حصہ ہے جو غذا کو ہضم کرنے میں مددگار رہتے ہیں تاہم ان صحت مند بیکٹیریا کے ساتھ اگر کچھ نقصان دہ بیکٹیریا بھی ہمارے منہ کو اپنے رہنے کا ٹھکانہ بنا لیں تو پھر صحت کے کئی مسائل کا آغاز یہیں سے شروع ہو سکتا ہے۔

منہ کے اندر پائے جانے والے یہ جرثومے ہمارے دانتوں، مسوڑھوں، زبان، تالو اور تھوک  سمیت پورے منہ میں پائے جاتے ہیں اور عام طور پر ان کا ہمارا ساتھ زندگی بھر کا ہوتا ہے تاہم اگر ان میں توازن بگڑ جائے تو صحت کے لیے نقصان دہ بیکٹیریا غالب ہو سکتے ہیں جو مسوڑھوں سے خون بہنے اور مسوڑھوں کی سوزش، دانتوں پر پلاک جمنے  سمیت منہ کی بہت سی بیماریوں کا سبب بنتے ہیں۔

منہ کے اندر پی ایچ (تیزابیت یا الکلائنٹی) کا تناسب، درجہ حرارت اور آکسیجن میں تبدیلیاں بیکٹیریا کے گروپوں کی غیر معمولی نشوونما کا سبب بنتی ہیں تاہم عام طور پر  وہ بے ضرر ہوتے ہیں لیکن جب کسی وجہ سے جب وہ صحت مند جرثوموں پر غالب آ جائیں تو بیماری کا سبب بن سکتے ہیں۔

چونکہ مسوڑھوں کی بیماری انھیں تباہ کر کے ہڈی کو ختم کرنا شروع کر دیتی ہے تو اس سے سائٹوکائنز نامی سوزش کے مالیکیول خون میں داخل ہو کر قوت مدافعت کو نقصان پہنچانے کا باعث بن سکتے ہیں۔

اس کے نتیجے میں ٹائپ ٹو ذیابیطس، خون کی شریانوں کا سخت ہو جانا اور موٹاپے سمیت بہت سی دیگر بیماریوں کی نشوونما کے ساتھ دائمی مگر کم درجے کی سوزش تک کا سامنا کرنا پڑ سکتا ہے۔

انسان آنتوں میں پائے جانے والے صحت مند اور متنوع بیکٹیریا کے بنا رہ نہیں سکتا۔ اگر جرثوموں کا متوازن عمل بحال نہ ہو تو معدے کی خرابی کا سامنا ہوتا ہے۔

جرثوموں کی ان آماجگاہوں میں سے ہر ایک کا اپنا ماحول ہوتا ہے جو ایک دوسرے کے ساتھ اور آس پاس کے بافتوں کے ساتھ ہم آہنگی میں رہتے ہیں۔ اگر دوستی کا یہ رشتہ خراب ہو جائے تو نتیجہ کسی نہ کسی بیماری کی صورت میں نکلتا ہے۔

ورزش کی کمی اور بڑھتے تناؤ (سٹریس) کی کیفیت بھی منہ میں موجود بیکٹیریا  کے توازن میں رکاوٹ کا سبب بن جاتے ہیں لہذا مناسب آرام کے ساتھ ایک متوازن غذا اور حفظان صحت کے اصولوں کے ساتھ منہ کی اچھی صفائی کی سفارش کی جاتی ہے.


Summary: دو مختلف محاذوں پر مصری اور شامی افواج کے مشترکہ حملے نے اسرائیل کو خطرے میں مبتلا کیا۔ یوم کپور کے دن بغیر کسی تیاری کے اسے ایک بڑی جنگ کا سامنا تھا۔ یہ عبرانی کیلنڈر میں سب سے مقدس تاریخ ہے اور اس دن ملک مفلوج ہو گیا تھا۔

یوم کپور: عرب ممالک کا وہ حملہ جس نے ’ناقابلِ تسخیر‘ اسرائیل کی سالمیت کو خطرے میں ڈالا

دو مختلف محاذوں پر مصری اور شامی افواج کے مشترکہ حملے نے اسرائیل کو خطرے میں مبتلا کر دیا تھا۔ ’یوم کپور‘ جیسے مقدس روز اسرائیل کو ایک بڑی جنگ کا سامنا تھا۔

یہ عبرانی کیلنڈر میں سب سے مقدس تاریخ ہے مگر اس دن اسرائیل مفلوج ہو گیا تھا۔ سڑکوں پر کوئی پبلک ٹرانسپورٹ نہیں تھی اور نہ ہی میڈیا میں نشریات چل رہی تھی۔ اکثر شہریوں نے ’یوم کپور‘ کی مناسبت سے روزہ رکھا ہوا تھا اور بعض عبادت گاہوں میں عبادت کرنے میں مصروف تھے۔

اس وقت بہت سے لوگوں کا خیال تھا کہ یہ سنہ 1967 کی طرح ایک مختصر اور آسان جنگ ہو گی، جب صرف چھ دنوں میں اسرائیل نے مصر، اردن اور شام کی فوجوں کو شکست دی تھی۔

سنہ 1967 کا تنازع اسرائیل کی فوجی حکمت عملی اور یوم کپور جنگ (جسے رمضان جنگ بھی کہا جاتا ہے) پر اثر انداز ہوا تھا۔ 1967 میں فضا اور بکتر بند گاڑیوں کی وجہ سے سبقت ملنے کے بعد اسرائیل نے اپنی توجہ اسی طرف رکھی ہوئی تھی۔

سنہ 1967 کے آغاز میں اسرائیلی فوج نے یہ ’تصور‘ قائم کیا۔ اس کی بنیاد یہ تھی کہ مصر کے پاس فضائی طاقت ہونے سے پہلے جنگ شروع نہیں ہو گی۔ یہ اپنی فضائی قوت قائم کرنے کے بعد ہی اسرائیل کی سرزمین کے اندر بڑا حملہ کر سکے گا جس میں ہوائی اڈے اور فضائیہ کو نقصان پہنچایا جائے گا۔

کئی تجزیہ کاروں کے مطابق 1967 کی کامیابی کے بعد اسرائیل یوم کپور جنگ کی تیاری روک چکا تھا۔ اسرائیلی فوجی قیادت ’مغرور‘ ہو گئی تھی اور اس نے عرب فورسز کے خطرے کو نظر انداز کیا۔

اگرچہ اسرائیل نے جنگ شروع نہیں کی تھی لیکن زیادہ تر یورپی ممالک نے عرب ممالک کی طرف سے انتقامی کارروائیوں کے خوف سے اسے امداد دینے سے انکار کر دیا تھا۔ جبکہ سوویت یونین کی جانب سے مصر اور شام کو ہتھیار سپلائی کرنے کے بعد امریکہ کو اس جنگ کا حصہ بننے پر مائل کیا جا سکتا تھا۔

جنگ کے ابتدائی ایام اسرائیل کے لیے خوفناک تھے۔ اس کے دفاع کو اس کی اپنی طاقت سے بہت بڑی طاقتوں نے تباہ کر دیا تھا، اس کی فضائی برتری کا مفروضہ ناکام ہوا تھا، اس کے کوئی اتحادی نہیں تھے اور اسے فوری طور پر ان کی ضرورت تھی کیونکہ اسے دو محاذوں پر جنگ کا سامنا تھا جو اس کے ہتھیاروں اور گولہ بارود کو ختم کر رہی تھی۔

نو اکتوبر تک اسرائیل دونوں محاذوں پر حملے پر قابو پانے میں کامیاب ہو گیا۔ مصر نے پیش قدمی کے بجائے پوزیشن کو مستحکم کرنے کا فیصلہ کیا۔ گولان میں اسرائیلی دفاعی فورسز نے شامی افواج کے خلاف مزاحمت دکھائی۔


Summary: واضح رہے کہ 23 سالہ نوجوان بھگت سنگھ کو 1923 میں لاہور کی سینٹرل جیل میں پھانسی دے دی گئی تھی تاہم ان کی شخصیت متعدد وجوہات کی بنا پر تاریخ میں زندہ رہی ہے۔

انقلابی ہیرو بھگت سنگھ کیا واقعی کسی عورت کے عشق میں گرفتار تھے؟

وہ لکھتے ہیں کہ ’سکھدیو درگا دیوی کا ذکر کر رہے تھے جس نے برطانوی پولیس افسر سانڈرز کے قتل کے بعد بھگت سنگھ کو گرفتاری سے بچانے کے لیے لاہور سے کلکتہ تک ٹرین میں ان کی بیوی بن کر سفر کیا تھا۔‘

سکھدیو کو بھی بھگت سنگھ اور راجگرو کے ساتھ 23 مارچ 1923 کو لاہور کی سینٹرل جیل میں پھانسی دے دی گئی تھی

وہ لکھتے ہیں کہ ’بھگت سنگھ پہلے درگا دیوی کو اپنے ساتھی انقلابی کی بیوی کے طور پر جانتے تھے تاہم بعد میں وہ ایک مختلف روپ میں نظر آئیں جب انھوں نے بطور محافظ بھگت سنگھ کو برطانوی پولیس کے چنگل سے بچایا اور یہ انوکھا رشتہ قربت میں بدل گیا۔‘

سکھدیو کے چھوٹے بھائی متھراداس تھاپر اپنی کتاب ’میرے بھائی شہید سکھدیو‘ میں لکھتے ہیں کہ ’انھوں نے بھگت سنگھ کے خلاف سخت زبان استعمال کی اور کہا کہ تم بزدل ہو، موت سے ڈرتے ہو۔ جس کی وجہ سے بھگت سنگھ کو برا لگا اور اس نے اپنی پارٹی کی مرکزی کمیٹی کو ذاتی طور پر جا کر پارلیمنٹ میں بم پھینکنے پر راضی کیا۔‘

بھگت سنگھ کے ایک ساتھی انقلابی سکھدیو راج کی لکھی ہوئی کتاب کا حوالہ دیتے ہوئے (سکھدیو اور سکھدیو راج دونوں مختلف انقلابی تھے) کہتے ہیں کہ ’بھگت سنگھ نے پھانسی سے پہلے درگا بھابھی کو لکھا تھا کہ میرے مرنے کے بعد تم رونا نہیں، یہ لکھتے لکھتے میرا قلم رک جاتا ہے۔ جس معاشرے میں ہم رہتے ہیں وہ میرے اور آپ کے رشتے کو نہیں سمجھ سکتا کیونکہ آپ میرے دوست کی بیوی بھی ہیں۔‘

یشپال اپنی کتاب سنگھاولوکن کے صفحہ نمبر 180 پر لکھتے ہیں کہ ’سکھدیو نے بھگت سنگھ سے کہا تھا کہ وہ عورت سے پیار میں پارٹی کی ذمہ داری کو بھول گئے ہیں۔‘

وہ کہتے ہیں کہ ’درگا بھگت سنگھ کو اپنا چھوٹا بھائی سمجھتی تھیں اور اس طرح کی غیر ذمہ دارانہ کہانی پر توجہ دینے کے بجائے، ملک کی آزادی کے لیے ان کی قربانیوں کو سراہیں۔‘

ان کے شوہر بھگوتی چرن وہرا بم ٹیسٹ کے دوران مارے گئے تھے۔ درگا دیوی بھگت سنگھ اور بٹوکیشور دت کو جیل سے رہا کرنا چاہتی تھیں۔ بھگت سنگھ کی پھانسی رکوانے کے لیے وہ گاندھی جی سے بھی ملیں۔

آزاد کی موت کے بعد انھوں نے پولیس کے سامنے ہتھیار ڈال دیے۔ تفتیش کے بہانے انھیں تقریباً 6 ماہ تک قاتلوں کے ساتھ جیل میں رکھا گیا۔ پولیس کے پاس ان کے خلاف کوئی ثبوت نہیں تھا اس لیے بعد میں انھیں رہا کر دیا گیا تاہم 3 سال تک لاہور سے باہر جانے پر پابندی عائد کر دی گئی۔


Summary: وہ تمام منگولوں کی طرح ایک ماہر تیر انداز اور بہترین گھڑ سوار ہونے کے علاوہ منگولیا کی فری سٹائل کشتی، بوک کی ایک عظیم فائٹر تھیں جس میں زمین کو چھونے والا پہلا شخص ہار جاتا ہے۔

ختلون: منگول شہزادی جس نے رشتے کے طلبگاروں کو کشتی میں ہرانے کا چیلنج دیکر ہزاروں گھوڑے جیتے

’آپ کو معلوم ہونا چاہیے کہ بادشاہ کیدو کی ایک بیٹی تھی جس کا نام ’ایگیارنے‘ تھا، جس کا تاتاری زبان میں مطلب ’روشن چاند‘ ہے۔ یہ لڑکی بہت خوبصورت تھی، اور سونے پر سہاگا یہ کہ اتنی مضبوط اور بہادر بھی تھی کہ اس کے والد کی پوری سلطنت میں کوئی ایسا آدمی نہیں تھا جو طاقت کے کارناموں میں اس سے آگے نکل سکے۔‘

یہ وہ الفاظ ہیں جن میں اطالوی تاجر، مہم جو اور مصنف مارکو پولو نے اپنی کتاب ’بک آف ونڈرز‘ میں ایک ایسی شہزادی کی کہانی سنانی شروع کی جو دنیا کے سب سے طاقتور خاندانوں میں سے ایک سے تعلق رکھتی ہے۔

لیکن ان کے نسب سے بڑھ کر، یہ ان کی غیر معمولی شخصیت تھی جس نے مارکو پولو کو موہ لیا، نہ صرف اس وجہ سے کہ وہ چند بہترین جنگجوؤں میں سے ایک تھیں بلکہ اس لیے کہ انھوں نے اس وقت تک شادی کرنے سے انکار کر دیا تھا ’جب تک کہ انھیں کوئی ایسا مہربان آدمی نہ ملے جو انھیں شکست دے دے۔‘

یہ کوئی آسان بات نہیں تھی کیونکہ، تمام منگول مردوں اور عورتوں کی طرح، وہ ایک ماہر تیر انداز اور بہترین گھڑسوار ہونے کے علاوہ منگولیا کی فری سٹائل کشتی، بوک کی ایک عظیم جنگجو تھیں جس میں زمین کو چھونے والا پہلا شخص ہار جاتا ہے۔

ان کی مقبول کتاب بہت سے لوگوں کے لیے، شروع میں، ایک افسانہ تھی، جزوی طور پر اس لیے کہ اس میں منگولوں کو اس طرح بیان نہیں کیا گیا جیسا کہ ان کے بارے میں خیال کیا جاتا ہے یعنی بے رحم، خونخوار عفریت جو پوری دنیا کو کھا جانا چاہتے تھے بلکہ اس کتاب میں یہ قابل تعریف اور مہذب انسان تھے۔

ہم جانتے ہیں کہ وہ کیدو کی اکلوتی بیٹی تھیں اور ایک سیاسی مشیر، عدالت میں، اور حکمت عملی کے طور پر، جنگ میں وہ ان کی پسندیدہ تھیں حالانکہ ان کے 14 بڑے بھائی تھے۔

مارکو پولو کہتے ہیں ’کبھی کبھی وہ دشمن کی فوج کی طرف بڑھتیں، وہاں ایک آدمی کو پکڑتیں، اور اسے اپنے باپ کے پاس لے جاتیں، جیسے عقاب کسی پرندے پر جھپٹتا ہے۔ ‘

زیادہ تر مؤرخین جس بات پر متفق ہیں وہ یہ ہے کہ کیدو اپنی بیٹی ختلون کو وارث بنانا چاہتے تھے لیکن نہ صرف ان کے بھائی اس بات کے مخالف تھے بلکہ وہ خود بھی اس قسم کی طاقت میں دلچسپی نہیں رکھتی تھیں، ان کی تو بادشاہی میدان جنگ میں تھی۔

21ویں صدی میں وہ کامکس، ویڈیو گیمز اور ادب میں ایک ہیروئین کے طور پر پہچانی جاتی ہیں۔ ان میں سے ایک کتاب ’شہزادی ختلون (2017)‘ ہے جو ملٹی ایوارڈ یافتہ منگول صحافی، مصنف، فلم ساز اور کارکن شودرٹسیگ باتارسون کی ہے۔


Summary: مہاتما گاندھی کے پڑپوتے اور ان پر کئی کتابیں لکھنے والے تشار گاندھی کا ماننا ہے کہ گاندھی نے اپنی چھوٹی دھوتی کو انگریزوں کے خلاف حکمت عملی کے طور پر استعمال کیا تھا۔

گاندھی نے انگریزی لباس ترک کر کے ’نیم برہنہ فقیر‘ جیسا حلیہ کیوں اپنایا؟

مہاتما گاندھی کے پڑپوتے اور ان پر کئی کتابیں لکھنے والے تشار گاندھی کا ماننا ہے کہ گاندھی نے اس موقع پر اپنی چھوٹی سی دھوتی کو انگریزوں کے خلاف حکمت عملی کے طور پر استعمال کیا تھا۔

گاندھی اپنے ٹرین کے سفر کے بارے میں لکھتے ہیں کہ ’میں نے ٹرین کے ہجوم میں لوگوں کو دیکھا۔ میں اس وقت مکمل لباس میں ملبوس تھا۔ بہت سے لوگوں نے بتایا کہ ان کے لیے مکمل لباس خریدنا ناممکن ہے۔ میں نے ٹوپی، پوری دھوتی اور قمیض پہن رکھی تھی۔ پھر میں نے سوچا کہ میں لوگوں کو اس کا کیا جواب دوں، سوائے اس کے کہ میں شرافت کی حدود میں رہتے ہوئے اپنے بدن کے کپڑے چھوڑ دوں اور اپنے آپ کو ان لوگوں کے برابر لاؤں۔ مدورائی میں منعقدہ اجلاس کے اگلے ہی دن میں نے یہ ضابطہ اپنے اوپر لاگو کر دیا۔‘

تشار گاندھی بتاتے ہیں کہ ’آپ جنوبی افریقہ میں ستیہ گرہ ایک قسم کا دھرنا،احتجاج یا ہڑتال کے اختتام پر گاندھی میں پہلی بڑی تبدیلی دیکھ سکتے ہیں۔ آپ دیکھیں گے کہ گاندھی نے لمبا کُرتہ اور لنگی پہن رکھی ہے۔ یہ گاندھی کا ان ہندوستانی تامل شہریوں کو، جو ہڑتال کے دوران مر گئے تھے، خراج عقیدت پیش کرنے کا طریقہ تھا۔

تشار گاندھی کا کہنا ہے کہ ’جب گاندھی جی نے اپنے جسم پر مختلف قسم کے کپڑے دیکھے تو انھوں نے اپنے کپڑے بھی کم کر دیے اور وہ صرف ایک کرتہ اور دھوتی پر اُتر آئے۔‘

ارویش کوٹھاری کہتے ہیں کہ ’یہ فیصلہ عملی تھا۔ گاندھی جی نے محسوس کیا کہ سودیشی تحریک میں، وہ لوگوں کو غیر ملکی کپڑے جلانے اور کھدر کے کپڑے خریدنے کے لیے کہہ رہے تھے، لیکن انھوں نے محسوس کیا کہ بہت سے لوگوں کے پاس نئے کپڑے خریدنے کے لیے پیسے نہیں ہیں، اس لیے گاندھی جی نے کہا کہ آدھی دھوتی بھی کافی ہے۔‘

تشار گاندھی کے مطابق ’اگر آپ دیکھیں تو گاندھی جی کی تقریر یا بولنے کا انداز کچھ خاص نہیں تھا۔ لیکن گاندھی جی کی کوشش یہ تھی کہ عام لوگ ان سے بصری طور پر جڑے ہوئے محسوس کریں۔ ایسا کرنے سے لیڈروں اور عوام کے درمیان وہ فاصلہ کم ہو گیا جو کوئی اور نہیں کر سکا، کیونکہ اس سے پہلے بہت سے لیڈر کانگریسی اجلاسوں میں شاندار لباس میں آتے تھے، ان کے کپڑے ان کی ذات، رنگ اور دولت کی عکاسی کرتے تھے۔ گاندھی نے ان تمام لباسوں کو چھوڑ کر ایک نیا ماحول بنایا۔‘


Summary: یہ ایک ایسے قدیم شہر کی کہانی ہے جہاں تاریخ عظیم میناروں اور آسمان میں بلند ہوتے صوفیا کے مزاروں میں نظر آتی ہے۔ خواجہ احمد یساوی کا نامکمل مزار اور اس میں ہاتھ سے کھودی گئی مسجد جو ’صوفی سلک روڈ‘ کے مسافروں کے لیے مقدس جگہ کے طور پر کام کرتی ہے۔

ترک دنیا کے روحانی دارالحکومت کا ’مقدس‘ مزار اور وہ مسجد جسے ’دوسرا مکہ‘ قرار دیا گیا

یہ ایک ایسے قدیم شہر کی کہانی ہے جہاں تاریخ عظیم میناروں اور ریت تلے دبے کھنڈرات میں بکھری ہوئی ہے۔ یہاں  آسمان میں بلند ہوتے صوفیا کے مزار ہیں اور وسیع قطع اراضی پر پھیلے رنگ برنگے بازار بھی۔ جنوبی قزاقستان کا شہر ترکستان قازق آرٹ اور انواع و اقسام کے پکوانوں کا مرکز ہے۔

خواجہ احمد یسوی مشہور شاعر، فلسفی اور صوفی تھے جنھوں نے ترک دنیا میں صوفی ازم کے فروغ اور اسے پھیلانے میں مدد کی۔ سنہ1166 میں یاسوی کی موت کے بعد ان کی آخری آرام گاہ ’صوفی سلک روڈ‘ کے مسافروں کے لیے مقدس جگہ کے طور پر کام کرتی ہے۔

یہ مقبرہ یونیسکو کے عالمی ثقافتی ورثے کی فہرست میں شامل ہے، یہ مقبرہ 38.7 میٹر بلند ہے اور اس پر فیروزی گنبد ہے جو وسطی ایشیا کا سب سے بڑا گنبد ہے۔ اس مقبرے کو 14ویں صدی میں اس علاقے پر حکمرانی کرنے والی تیموری سلطنت کے بہترین فنِ تعمیرات میں سے ایک سمجھا جاتا ہے۔

اگر خواجہ احمد یساوی کے مقبرے کی صورت میں نظر آنے والی تاریخ آپ کو مزید کچھ کھوجنے پر آمادہ کرے تو ازرت سلطان میوزیم آپ کو مایوس نہیں کرے گا۔ 1,235 ایکڑ پر پھیلے ہوئے اور تحریری، تعمیراتی اور ثقافتی نوادرات کی ایک شاندار صف کو پیش کرتے اِس میوزیم کو قزاقستان کی قومی تاریخ کو مقبول بنانے میں مدد کے لیے ڈیزائن کیا گیا ہے۔

خواجہ احمد یساوی کے مزار کے نیچے ’ہلویٹ‘ ہے۔ یہ درحقیقت خواجہ یساوی کے ہاتھ سے کھودی گئی نیم زیرِ زمین مسجد ہے جو تصوف کا گہوارہ کہلائی جاتی ہے۔ یہ مسجد خواجہ یساوی کا پرائیویٹ کمرہ ہے جسے سورج کی روشنی کی رُخ اور چار میٹر گہرائی میں کھودا گیا ہے اور اسے نماز کے معمولات کو برقرار رکھنے کے لیے احتیاط سے تیار کیا گیا تھا۔

کاروان سرائے ایک فائیو اسٹار ہوٹل ہے، جو ثقافتی فخر اور مہمان نوازی کا مرکز ہے اور ترکستان میں تفریح کی ایک دنیا ہے۔ یہاں آنے والوں کو چاہیے کہ وہ رات کے وقت کشتی پر سفر کے لیے یہاں ضرور رکیں جس کے ذریعے آپ قازق رومیو اور جولیٹ کی کہانی سن پائیں گے۔

خواجہ احمد یساوی کے مزار سے صرف 10 منٹ کی دوری پر یہ بازار قازق فن اور کھانوں کو روایتی انداز میں پیش کرتا ہے۔ مقامی دکاندار مہارت کے ساتھ کڑھائی والے کپڑے اور مٹی کے منقش برتن فروخت کرتے دکھائی دیتے ہیں۔ منہ میں پانی بھرنے والی کھانوں کی خوشبوئیں گوشت کے لیے قزاقستان کی وابستگی کو ظاہر کرتی ہے۔

ترکستان ریلوے سٹیشن بذات خود ایک دلکش جگہ ہے، جو اپنی منفرد گول محرابی اور دلکش ٹکسال رنگ کی دیواروں کے لیے مشہور ہے۔ یہ 20 ویں صدی کے سوویت فن تعمیر سے متاثر ہے جسے قازق ٹائل کے ساتھ ہم آہنگ کیا گیا ہے۔ یاد رہے کہ سنہ 1864 میں یہ شہر روس کے زیر قبضہ آیا تھا۔


Summary:
سائنسی تحقیقی ادارے جی این ایس سائنس کے سائنسدانوں نے زیلینڈیا کی حدود کا ایک نیا تفصیلی نقشہ بنایا ہے جسے ’ٹکٹونکس‘ میگزین میں شائع کیا گیا ہے۔
تحقیق کار سمندر  کی تہہ سے کھودی گئی چٹانوں کے نمونوں کی بدولت اس نقشے  کو کھینچنے میں کامیاب ہوئے ہیں۔ اس براعظم کا مکمل سطحی رقبہ تقریبا پانچ ملین مربع کلومیٹر پر محیط ہے۔

زیلینڈیا: بحر الکاہل کے پانیوں میں ڈوبا ’آٹھواں براعظم‘ جسے ڈھونڈنے میں 375 سال لگے

ہالینڈ کے مہم جو ایبل تسمان نے 1642 میں ایک نئی سرزمین کو  ڈھونڈا لیکن  یہ سرزمین جزائر کا مجموعہ تھی جسے اب ہم نیوزی لینڈ کے نام سے جانتے ہیں تاہم جس کی تلاش میں ایبل تسمان تھے اس سے انھیں یہ بہت ہی چھوٹا لگ رہا تھا۔

اب ایک نیا مطالعے میں زیلینڈیا کا حتمی نقشہ مکمل کرنے میں کامیابی کا دعویٰ کیا گیا ہے جسے ماویوی (قدیم مقامی باشندے) شمالی علاقے کے طور پر جانتے تھے۔

وہ براعظم کا مکمل سطحی رقبہ بھی  سامنے لے کر آئے ہیں جو تقریباً پانچ ملین مربع کلومیٹر پر محیط ہے لیکن تقریباً مکمل طور پر سمندر کی لہروں کے نیچے موجود زیلینڈیا کو ایک براعظم کیسے سمجھا جا سکتا ہے؟ اس کا تعلق علم ارضیات سے  ہے۔

تحقیق کاروں کے ممطابق اس کی تاریخ قدیم جنوبی براعظم گونڈوانا سے جڑی ہوئی ہے جس نے لاکھوں سال پہلے تقسیم ہونے پر  ان براعظموں کو تخلیق کیا جنھیں ہم آج جانتے ہیں۔

زیر آب ہونے کی وجہ سے زیلینڈیا کا بہت کم مطالعہ کیا گیا، جس نے اس کی شکل اور حدود کے بارے میں  مختلف تضادات کو جنم دیا ہے۔

اب تک اس براعظم کے جنوب کا نقشہ بنایا گیا تھا۔ ماہر ارضیات نک مورٹیمر کی سربراہی میں ہونے والی اس نئی تحقیق نے براعظم کے بقیہ دو تہائی حصے کے نقشے مرتب کرنے کی اجازت دی ہے۔

چٹانوں کی بناوٹ اور مقناطیسی بے ضابطگیوں کی تشریح نے سائنسدانوں کو شمالی زیلینڈیا میں بڑے ارضیاتی اکائیوں کا نقشہ بنانے میں مدد دی تب سے ہی پہلی بار 1642 میں ایبل تسمان کے ذریعہ ان  یورپی نظاروں کو ریکارڈ کیا گیا تھا۔

1995 میں ارضیات کے ماہر امریکی بروس لوئینڈیک نے ایک بار پھر اس خطے کو مکمل براعظم قرار دیا اور اسے زیلینڈیا کہنے کا مشورہ دیا۔

سائنسدانوں کا کہنا ہے کہ اس کی موٹائی اور چٹانوں کی قسم زیلینڈیا کو ایک براعظم بناتی ہے۔ اس کے مضمرات محض سائنسی دلچسپی سے خالی نہیں۔

سمندر کے قانون سے متعلق اقوام متحدہ کے کنونشن میں کہا گیا ہے کہ  تمام ممالک اپنے قانونی علاقوں کو اپنے خصوصی اقتصادی زون سے آگے بڑھا سکتے ہیں جو ان کے ساحلی خطوں سے 200 ناٹیکل میل (370 کلومیٹر) تک پہنچتے ہیں تاکہ وہ اپنے توسیع شدہ براعظمی شیلف کا دعوی تمام معدنیات کے ساتھ  کر سکیں  اور دولت اور تیل اس میں شامل ہیں۔


Summary: فیریز ہوم شمالی سندھ میں یتیم اور بے سہارا لڑکیوں کے لیے ایک واحد غیر سرکاری نجی ادارہ ہے جس میں چار سال سے لیکر 18 سال کی بچیاں رہائش پذیر ہیں۔ اس ادارے کو پانچ سال قبل سماجی کارکن اور وکیل فرزانہ کھوسو نے قائم کیا تھا۔

سندھ کی بے سہارا لڑکیوں کے لیے ’فیریز ہوم‘: ’لوگوں نے کہا سوال اٹھیں گےاس کام میں ہاتھ نہ ڈالو‘

صبح ہوتی ہے تو اس گھر کی لڑکیاں تیار ہو کر ناشتہ کرتی ہیں اور پھر کلاس روم کا رخ کرتی ہیں۔ دوپہر دو بجے پڑھائی ختم ہونے کے بعد کھانا اور پھر کچھ دیر آرام کرنے کے بعد کوچنگ کلاسز۔ سورج غروب ہونے سے پہلے جوڈو کراٹے کی تربیت۔ شمالی سندھ کے مرکزی شہر سکھر کا یہ ایک منفرد گھرانہ ہے جس کا نام ’فیریز ہوم‘ یعنی پریوں کا گھر رکھا گیا ہے۔

فیریز ہوم شمالی سندھ میں یتیم اور بے سہارا لڑکیوں کے لیے ایک واحد غیر سرکاری نجی ادارہ ہے جس میں چار سال سے لیکر 18 سال کی لڑکیاں رہائش پذیر ہیں۔ اس ادارے کو پانچ سال قبل سماجی کارکن اور وکیل فرزانہ کھوسو نے قائم کیا تھا۔

فرزانہ کھوسو نے تعلیم کے ساتھ تربیت کی ضرورت پر زور دیتے ہوئے کہا کہ ’میرے ذہن میں یہ خیال آیا کہ شمالی سندھ میں لڑکوں کے ادارے ہیں جہاں انھیں تعلیم فراہم کی جا رہی ہے لیکن لڑکیاں بھی بے سہارا ہو سکتی ہیں اور انھیں بھی بااختیار کرنے کی ضرورت ہے۔ ان کی بھی یتیمی والی زندگی گزر سکتی ہے، وہ بھی غریب ہو سکتی ہیں تو ان کے لیے بھی کوئی پناہ گاہ ہونی چاہیے جو انھیں تربیت دے۔‘

فرزانہ کھوسو کہتی ہیں کہ انھوں نے اپنے وکلا دوستوں کو تجویز دی کہ وہ مل کر لڑکیوں کا کوئی ایسا ادارہ بنائیں لیکن جواب میں انھیں سننے کو ملا کہ ’میڈم کیا پاگل ہو جو ایسا ادارہ کھولو گی، خرچہ کون دے گا؟ ذمہ داری کون اٹھائے گا؟ لڑکیوں کے ادارے پر تو سوال اٹھیں گے۔‘

اس ادارے میں رہنے والی لڑکیاں انھیں امی کہہ کر پکارتی ہیں۔ وہ کہتی ہیں کہ اس پناہ گاہ کا نام انھوں نے اس لیے فیریز ہوم رکھا تاکہ بچیاں اس کو اپنا گھر سمجھیں۔

’میرے والد نے خیراتی ہسپتال کے افتتاح کی تقریب رکھی تو خواتین کے لیے الگ بیٹھنے کا انتظام کیا گیا۔ میں نے والد کو کہہ دیا کہ اگر آؤں گی تو مردوں میں بیٹھوں گی، پردے کے پیچھے جا کر نہیں بیٹھوں گی۔ میں وہاں گئی اور مردوں میں بیٹھ کر ڈائس پر جا کر تقریر بھی کی تو اس کا مثبت نتیجہ آیا۔ لوگ کہہ رہے تھے کہ کھوسو صاحب کی بیٹی اچھا کام کر رہی ہے، اتنی ہمت ہے کہ مردوں میں آکر بات کر رہی ہے۔‘

فرزانہ کھوسو سماجی کارکن بھی ہیں۔ سکھر کے ملٹری روڈ پر شہر کے معزز افراد کے بنائے گئے ایک پوٹریریٹ میں وہ واحد خاتون ہیں۔

وہ بتاتی ہیں کہ کچھ عرصہ قبل وہ قتل کیس کے ایک کلائنٹ سے بات کر رہی تھیں تو ’ایک وکیل صاحب آئے اور کلائنٹ کو ساتھ لے گئے۔ کلائنٹ نے واپس آ کر کہا کہ وکیل صاحب کہہ رہے ہیں کہ یہ لڑکیاں ہیں، یہ کیا قتل کے کیس کی پیروی کریں گی؟‘


Summary: گذشتہ ماہ پاکستان کے صوبہ سندھ کے علاقے سکرنڈ میں چار افراد کے قتل کے بعد پولیس نے اپنا مؤقف تبدیل کرتے ہوئے سرکار کی مدعیت میں مقدمہ درج کیا ہے جس میں دعویٰ کیا گیا ہے کہ چاروں افراد اپنے ہی ساتھیوں کی فائرنگ میں ہلاک ہوئے تھے۔

سکرنڈ میں ہلاکتوں پر سرکاری مؤقف تبدیل: ’چاروں شہری اپنے ساتھیوں کی فائرنگ سے ہلاک ہوئے‘

گذشتہ ماہ پاکستان کے صوبہ سندھ کے علاقے سکرنڈ میں چار افراد کے قتل کے بعد پولیس نے اپنا مؤقف تبدیل کرتے ہوئے سرکار کی مدعیت میں مقدمہ درج کیا ہے جس میں دعویٰ کیا گیا ہے کہ چاروں افراد اپنے ہی ساتھیوں کی فائرنگ سے ہلاک ہوئے تھے۔

خیال رہے کہ گذشتہ ہفتے ایس ایس پی نواب شاہ کے دفتر سے جاری ہونے والے اعلامیے میں کہا گیا تھا کہ ’قانون نافذ کرنے والے اداروں نے ایک ملزم کی گرفتاری کے لیے کارروائی کی تھی جس کے دوران دیہاتیوں نے پولیس اور رینجرز پر حملہ کر دیا جس میں تین رینجرز اہلکار زخمی ہوئے اور پھر پولیس اور رینجرز کی جوابی فائرنگ میں تین افراد ہلاک اور پانچ شدید زخمی ہوئے۔‘

رینجرز کے ترجمان کی جانب سے بھی اس واقعے پر اعلامیہ جاری کیا گیا تھا جس میں بتایا گیا تھا کہ سندھ رینجرز اور پولیس نے خفیہ ادارے کی اطلاع پر شرپسند اور جرائم پیشہ افراد کے موجودگی پر آپریشن کیا تھا۔

ترجمان نے دعویٰ کیا تھا کہ ’رینجرز اور پولیس کو دیکھتے ہی شرپسند عناصر نے حملہ کر دیا جس کے نتیجے میں رینجرز کے چار جوان زخمی ہو گئے جبکہ پولیس اور رینجرز کی جوابی کارروائی میں تین حملہ آور ہلاک ہو گئے تھے۔‘

ایف آئی آر میں دعویٰ کیا گیا ہے کہ ’ایس ایچ او مقصود رضا کو ایس ایس پی شہید بینظیر آباد نے انھیں آگاہ کیا کہ ایلفا ون رابطہ کرے گا اور جس کے بعد ایلفا ون نے انھیں کہا کہ انھیں کل پانچ پولیس موبائلیں اور پولیس نفری مدد کے لیے درکار ہے لہٰذا 28 ستمبر کو سی آئی اے سینٹر پر ایلفا ون اور ایلفا ٹو سمیت رینجرز کی تین گاڑیاں سٹاف سمیت موجود تھیں جس کی قیادت ڈی ایس آر ضیا اور انسپیکٹر آصف کر رہے تھے۔

ایف آر کے مطابق ’جب وہ اپنے ساتھیوں کی مدد سے لاٹھی چارج کر کے باہر نکلے تو ایلفا ون اور ایلفا ٹو کی گاڑیوں سے رینجرز کے ایک ایک اہلکار کو اتار لیا گیا اور جب رینجرز کے دیگر اہلکاروں نے ساتھیوں کو چھڑوانے کی کوشش کی تو اسی دوران چھت پر موجود ملزمان دو دیگر نامعلوم افراد نے فائرنگ کر دی جو ان کی اپنے ہی گلی میں موجود لوگوں کو لگی۔

خیال رہے کہ ماڑی جلبانی میں فائرنگ اور چار افراد کی ہلاکت کا مقامی لوگوں کی مدعیت میں بھی مقدمہ درج کیا گیا تھا۔

جس میں فریادی راہب علی جلبانی نے مؤقف اختیار کیا تھا کہ ’28 ستمبر کو وہ اور ان کا بھائی اور ان کے رشتے دار  علی نواز جلبانی کے گھر میں بیٹھے ہوئے تھے تو تقریباً پونے تین بجے گھر کے دروازے کے باہر پانچ پولیس موبائلیں ایک سفید رنگ کی کار ایک سیاہ رنگ کی ویگو اور قانون نافذ کرنے والے اداروں کے اہلکاروں کی گاڑیاں پہنچیں جن میں 40 سے 45 اہلکار مختلف وردیوں میں ملبوس تھے۔


Summary: نگران حکومت نے بجلی چوری کے خلاف آپریشن کا آغاز کیا ہے۔ وفاقی وزیر توانائی محمد علی کا کہنا ہے کہ ہر علاقے میں چوری کی مختلف سطحیں ہیں لیکن چوری اور بلوں کی عدم ادائیگی کی وجہ سے سالانہ 589 ارب روپے کا نقصان ہو رہا ہے لیکن کیا یہ آپریشن مؤثر بھی ثابت ہو رہا ہے؟

بجلی چوری کے خلاف حکومتی مہم: ’بل ادا ہے لیکن پولیس نے اس لیے پکڑ لیا کہ میٹر آہستہ چل رہا ہے‘

وزیراں مہر کا کہنا ہے کہ سیپکو نے ان کے گھر کی بجلی منقطع کر دی تھی، انھوں نے قسط کرائی اور آٹھ ہزار ادا کر کے بجلی بحال کرائی لیکن اب بھی 10 ہزار روپے بقایا ہے۔

وزیراں کے گھر میں دیوار کے ساتھ سیمنٹ کی بنی ہوئی الماری میں برتنوں کے ساتھ ادویات بھی پڑی ہوئی تھیں۔ انھوں نے بتایا کہ ان کا جو بیٹا رکشہ چلاتا ہے اس کو ٹی بی ہو گئی ہے اور دیگر چھوٹے بچے بھی بیمار رہتے ہیں

رستم میں ہی مائی خیراں سے ملاقات ہوئی جو اپنے بل ہمارے پاس لیکر آئیں کہ اس کو کم کر دیں۔ ہم نے انھیں سمجھایا کہ ہم سیپکو کی ٹیم نہیں تو انھوں نے شکوہ کیا کہ ان کا 10 ہزار روپے کا بل آیا ہے جبکہ ان کے گھر میں ’نہ فریج ہے نہ موٹر اور دن کو بھی سولر چلاتے ہیں۔‘

پولیس نے ہمارے سامنے تین افراد کو بجلی چوری کے الزام میں پکڑ کر گاڑی میں ڈال دیا۔ ان افراد میں شامل شہباز  نے ہمیں بتایا کہ ان کی ویلڈنگ کی دکان ہے اور انھوں نے ’بل ادا کیا ہوا ہے لیکن کہا گیا کہ میٹر آہستہ چل رہا ہے۔‘

ان کا کہنا ہے کہ توانائی کی بچت کرنے کے لیے حکومت نے پیکج دیا ہے جیسے 200 یونٹ مسلسل 6 ماہ آئیں تو بل 50 فیصد کم ہوجاتا ہے۔

نگران حکومت نے بجلی چوری اور باقیداروں سے وصولی کے لیے آپریشن کا آغاز کیا ہے۔ وفاقی وزیر توانائی محمد علی کا کہنا ہے کہ ہر علاقے میں چوری کی مختلف سطحیں ہیں لیکن چوری اور بلوں کی عدم ادائیگی کی وجہ سے سالانہ 589 ارب روپے کا نقصان ہو رہا ہے۔

وفاقی وزیر نے ایک پریس کانفرنس میں دعویٰ کیا تھا کہ لاہور، فیصل آباد، گوجرانوالہ، ملتان اور اسلام آباد میں ڈسپیچ کمپنیوں میں ریکوری نسبتاً بہتر ہے جبکہ پشاور، حیدر آباد، سکھر، کوئٹہ اور آزاد جموں و کشمیر میں ڈسکوز کو 60 فیصد تک نقصان ہو رہا ہے۔

پاکستان میں بجلی کی چوری ہی بڑا مسئلہ ہے یا لائن لاسز بھی اس خسارے کی وجہ ہے؟ صحافی اور تجزیہ نگار تنویر ملک کہتے ہیں کہ نیپرا کی رپورٹ کے مطابق گزشتہ مالی سال میں 343 ارب روپے کے لائن لاسز ہوئے اور ظاہر ہے کہ یہ صارفین کو ہی ادا کرنے پڑے ہیں۔

پاور ڈویژن کے مطابق بجلی چوری میں ملی بھگت کے الزام میں ایس ڈی او سے لیکر سپرٹینڈینٹ انجینیئر تک کے خلاف کارروائی کی گئی ہے۔ سیکریٹری پاور ڈویزن کے مطابق بعض کے خلاف ایف آئی اے کو کیسز دیے گئے ہیں۔ سیپکو کے سی ای او کا کہنا ہے کہ ’گھر سے احتساب کرنا ہو گا اور کالی بھیڑوں کو نکالنا ہو گا۔‘


Summary: سندھ کے مختلف شہروں میں ضلع کشمور سے ہندو برادری کے پانچ افراد کے اغوا کے خلاف دیے جانے والے دھرنوں کے نتیجے میں تین افراد بحفاظت گھروں کو لوٹ آئے ہیں۔ تاہم ہندو کمیونٹی کے تین مغویوں کی بازیابی کسی پولیس آپریشن کے نتیجے میں نہیں بلکہ مقامی سرداروں کی یقین دہانیوں کے نتیجے میں ممکن ہوئی ہے۔

کشمور: احتجاج میں یقین دہانی کے بعد ڈاکوؤں سے ہندو برادری کے یرغمالیوں کی رہائی کیسے ممکن ہوئی؟

رشی بائی سندھ کے سرحدی شہر کشمور میں احتجاجی دھرنے میں شریک ہیں جو کشمور سے اغوا کیے گئے پانچ افراد کی بازیابی کے لیے کیا گیا ہے۔

ان میں سے تین افراد گذشتہ شب رہا ہو گئے ہیں تاہم رشی بائی کے بیٹے ساگر کمار اور سات سالہ پریانکا ابھی رہا نہیں ہو سکے اور یہ احتجاج فی الحال ان کے لیے جاری ہے۔

شمالی سندھ کے اضلاع کشمور، کندھ کوٹ، گھوٹکی اور شکارپور ایک طویل عرصے سے ڈاکوؤں کی آماجگاہ بنے ہوئے ہیں جس میں اغوا کے علاوہ لوگوں کو ’ہنی ٹریپ‘ کر کے بھی اغوا کیا جاتا ہے۔

کراچی میں اتوار کے روز کشمور کے یرغمالیوں کی بازیابی کے لیے تین تلوار کلفٹن پر دھرنا دیا گیا جس کا انتظام ’مائینارٹی رائٹس مارچ‘ نے کیا تھا۔ اس دھرنے کے شرکا نے کچے میں فوجی آپریشن کا بھی مطالبہ کیا ہے۔

کشمور اور کندھ کوٹ میں ہندو کمیونٹی نے احتجاجی دھرنے دیے اور دونوں شہروں میں ہڑتال بھی کی گئی۔

کشمور میں اس دھرنے سے سندھ یونائیٹڈ پارٹی کے رہنما زین شاہ نے خطاب کرتے ہوئے کچے میں فوجی آپریشن کا مطالبہ کیا ہے۔

انھوں نے دعویٰ کیا کہ ’پولیس کی ناقص کارکردگی کی وجہ سے اغوا کا کاروبار عروج پر پہنچ گیا ہے۔۔۔ کچے اور پکے کے تمام مجرموں کے خلاف آپریشن کر کے شہریوں کو تحفظ فراہم کیا جائے۔‘

کراچی میں اتوار کی شام دیے گئے دھرنے سے کشمور کندھ کوٹ ضلع سے تعلق رکھنے والے سابق صوبائی وزیر میر شبیر بجارانی نے خطاب کیا اور مظاہرین کو یقین دہانی کروائی کہ 12 گھنٹوں میں یرغمالی ڈاکٹر منیر نائچ، مکھی جگدیش، جئے دیپ اور ساگر کمار کو رہا کروا دیا جائے گا۔

سابق صوبائی وزیر سے جب سوال کیا گیا کہ اس سے قبل آپ کی جماعت پی پی پی کی حکومت تھی تو تب پولیس کیوں اس قدر کارگر ثابت نہیں ہو رہی تھی؟ تو ان کا کہنا تھا کہ ’انھوں نے آئی جی سندھ اور وزیراعلیٰ سے ملاقات کر کے انھیں ان لوگوں کے نام بھی دیے تھے جو ان وارداتوں میں ملوث رہے ہیں۔‘

کشمور سے اغوا کیے گئے ڈاکٹر منیر نائچ، مکھی جگدیش اور ان کے بیٹے جئے دیپ بازیاب تو رہا ہو گئے لیکن ان کی بازیابی کے لیے پولیس کے جانب سے کسی آپریشن یا مقابلے کی کوئی خبر نہیں آئی۔

شہنیلا زرداری لکھتی ہیں کہ ’جب ایک احتجاج سے اتنی جلدی بازیاب ہو سکتے تھے تو پہلے کیوں نہ ہوئے؟ کیا پولیس کو حرکت میں لانے کے لیے احتجاج ضروری ہے؟ پولیس نے آخر کیوں کشمور کے رہنے والوں کو ڈاکوؤں کے رحم و کرم پر چھوڑ دیا۔‘

بازیاب ہونے والے مکھی جگدیش نے بی بی سی سے بات کرتے ہوئے دعویٰ کیا کہ ان کی بازیابی پولیس مقابلے کی وجہ سے ہوئی ہے۔


رانی پور: ’میں فاطمہ کے خون کا سودا نہیں کروں گی‘

‘رانی پور: ’میں فاطمہ کے خون کا سودا نہیں کروں گی

سندھ کے شہر رانی پور کی حویلی میں دس سالہ فاطمہ کی ہلاکت سے تقریبا ڈیڑھ سال قبل ملازمہ لڑکیوں پر تشدد کی اطلاعات آ چکی تھیں لیکن کسی نے اس کو تسلیم نہیں کیا۔

غربت میں جکڑے ان خاندانوں کو کیا مجبوری تھی اور وہاں کام کرنے والی لڑکیوں پر کیا بیتی۔۔۔؟ دیکھتے ہیں ریاض سہیل اور محمد نبیل کی اس خصوصی رپورٹ میں۔


Summary: اس عبادت کے باہر پولیس اہلکار بھی تعینات تھے۔ واقعے کی سوشل میڈیا پر موجود ویڈیوز میں دیکھا جا سکتا ہے کہ کچھ پولیس اہلکار گارڈ کو بچانے کی بھی کوشش کر رہے ہیں اور ہجوم سے لوگ نکل کر ان پر تشدد کر رہے ہیں۔

کراچی میں احمدی عبادت گاہ پر حملہ: ’حملے کے وقت ہم اندر موجود تھے اور خوفزدہ تھے‘

واصف شیخ نے بی بی سی کو واقعے کی تفصیل بتاتے ہوئے کہا کہ لگ بھگ دوپہر ڈیڑھ بجے کا وقت تھا جب وہ عبادت کی ادائیگی میں مصروف تھے۔ وہ بتاتے ہیں کہ جیسے ہی انھوں نے عبادت ختم کی تو دیکھا کہ چار پانچ لوگ جن کے چہروں پر نقاب تھا دیوار پھلانگ کر عبادت گاہ کے اندر داخل ہو گئے۔

’چوکیدار نے ابتدا میں انھیں روکنے کی کوشش کی کیونکہ اوپر اس کی فیملی رہتی تھی۔ اس نے ہوائی فائرنگ بھی کی لیکن حملہ آور اس کو گھسیٹ کر باہر لے گئے اور تشدد کا نشانہ بنایا۔‘

واصف شیخ نے بتایا کہ اس سے قبل جب حملہ ہوا تھا تو اندر کوئی عبادت گزار موجود نہیں تھے۔ ’(مگر) اس حملے کے وقت وہ ہال میں موجود تھے اور اندر سے دروازہ بند کر دیا گیا تھا۔ ہمیں سمجھ میں نہیں آ رہا تھا کہ کیا کریں، ہم خوفزدہ تھے۔‘

فروری میں پیش آنے والے واقعے کے بعد اس عبادت گاہ کے باہر پولیس اہلکار بھی تعینات کیے گئے تھے۔ گذشتہ روز پیش آنے والے واقعے کی سوشل میڈیا پر موجود ویڈیوز میں دیکھا جا سکتا ہے کہ کچھ پولیس اہلکار سکیورٹی پر تعینات چوکیدار کو حملہ آوروں سے بچانے کی بھی کوشش کر رہے ہیں اور ہجوم سے لوگ نکل کر ان پر تشدد کر رہے ہیں۔

اس مقدمے میں پولیس اے ایس آئی نے مؤقف اختیار کیا ہے کہ وہ تین پولیس کانسٹیبلز کے ساتھ احمدی ہال پر تعینات تھے، تقریبا پونے دو بجے 15 سے 20 حملہ آوروں نے حملہ کر دیا اور انھیں گھیر لیا۔

دوسری جانب احمدیہ جماعت کے ترجمان کا کہنا ہے کہ اس بار بھی حملہ آوروں نے میناروں کو ضرب لگائی ہے۔ واصف شیخ کے مطابق حملہ آور چالیس منٹ تک عبادت گاہ پر توڑ پھوڑ کرتے رہے اور اطمینان کرنے کے بعد وہ یہاں سے چلے گئے تھے۔

کراچی میں آٹھ ماہ کے دوران یہ چوتھا حملہ تھا۔ اس سے قبل مارٹن روڈ اور ڈرگ روڈ پر واقع عبادت گاہوں پر بھی اسی نوعیت کے حملے ہو چکے ہیں۔ احمدیہ جماعت کے ترجمان کے مطابق انھوں نے پہلے بھی مقدمہ درج کرایا تھا۔ اس کے علاوہ ڈرگ روڈ اور مارٹن روڈ عبادت گاہوں پر حملے کے بھی مقدمات درج ہوئے ہیں لیکن عملی طور پر کچھ نہ ہو سکا۔

یاد رہے کہ فروری میں حملے کے بعد ایس ایچ او پریڈی انسپیکٹر سجاد آفریدی نے بتایا تھا کہ انھیں ایک درخواست موصول ہوئی تھی جس میں کہا گیا تھا اس عبادت گاہ پر مینار موجود ہیں جو اسلام کے خلاف ہے کیونکہ امتناع احمدی آرڈیننس کے تحت احمدی برادری اسلامی شعائر استعمال نہیں کر سکتے۔


Summary: تشدد اور ظلم کا شکار صرف ننھی فاطمہ ہی نہیں بنی بلکہ بی بی سی نے رانی پور میں ایسے کئی خاندانوں سے ملاقات کی ہے، جن کی لڑکیاں حویلی میں کام کر چکی ہیں۔ ان لڑکیوں نے حویلی کی زندگی کے بارے دل دہلا دینے والے انکشافات کیے ہیں۔

رانی پور میں گدی نشین کی حویلی پر کام کرنے والی نوعمر بچیاں: ’بی بی کہتیں کہ مجھے ہنساؤ، ڈانس کرو، آپس میں لڑو‘

گذشتہ ماہ 13  اگست کو 10 سالہ فاطمہ صوبہ سندھ کے علاقے رانی پور کے ایک پیر کی حویلی میں ہلاک ہو گئی تھیں۔ پولیس نے مقدمہ درج کر کے ملزم پیر اسد شاہ کو گرفتار کیا جبکہ اُن کی اہلیہ حنا شاہ اپنے والد پیر فیاض شاہ کے ساتھ بدستور مفرور ہیں اور پولیس انھیں گرفتار کرنے میں ناکام ہے۔

فاطمہ پھرڑو کی والدہ شبانہ نے ابتدائی طور پر مقدمہ درج کرانے سے انکار کیا تھا لیکن اسی عرصے میں سوشل میڈیا پر دو ویڈیوز وائرل ہوئیں۔ ان ویڈیوزمیں سے ایک میں لاش پر تشدد کے مبینہ نشانات تھے جبکہ دوسری ایک سی سی ٹی وی فوٹیج تھی جو حویلی سے فاطمہ کی لاش گاؤں لانے والے نوجوانوں کے اصرار پر انھیں حویلی سے دی گئی تھی۔

فاطمہ کی لاش گاؤں لانے والے نوجوانوں میں سے ایک محمد حسن پھرڑو بتاتے ہیں کہ دوپہر دو ڈھائی بجے کا وقت تھا جب رانی پور سے ان کے رشتہ دار نے فون کر کے گاؤں میں بتایا کہ فاطمہ فوت ہو گئی ہے۔

بی بی سی نے رانی پور میں ایسے کئی خاندانوں سے ملاقات کی ہے، جن کی لڑکیاں ماضی قریب میں حویلی میں کام کر چکی ہیں۔ ان لڑکیوں نے حویلی کی زندگی کے بارے دل دہلا دینے والے انکشافات کیے ہیں۔

گاؤں علی احمد پھرڑو کی رہائشی نسرین بھی اسی حویلی میں کام کرتی تھیں جہاں فاطمہ پر مبینہ طور پر تشدد ہوا۔ ان کا کہنا ہے کہ وہ فاطمہ پر تشدد کی چشم دید گواہ ہیں اور ان کے دعوے کے مطابق انھیں بھی تشدد کا نشانہ بنایا گیا۔

سابق رکن قومی اسمبلی پیر فضل شاہ رانی پور کے پیر خاندان کے سیاسی بڑے ہیں۔ گذشتہ انتخابات میں ان سے ان کے ڈیرے پر ملاقات ہوئی تھی لیکن اس بار بی بی سی کی ٹیم وہاں پہنچی تو ان کا ڈیرہ ویران تھا اور کسی نے ہم سے بات نہیں کی۔

یاد رہے کہ ملزم پیر اسد شاہ تشدد کے الزامات کو مسترد کر چکے ہیں۔ بقول ان کے فاطمہ کو گیسٹرو کی بیماری تھی، جس کا مقامی ڈاکٹر سے علاج کرایا گیا۔ اس کے علاوہ پیر اسد کی والدہ نے بھی ایک پریس کانفرنس میں بیٹے کو بے گناہ قرار دیا اور کسی بھی طرح کے تشدد سے لاعلمی ظاہر کی۔

مزار پر ایک خلیفہ فیاض حسین واٹھیو سے ملاقات ہوئی جن کو پولیس نے گرفتار کیا تھا لیکن بعد میں چھوڑ دیا۔ ان کا کہنا تھا کہ یہاں کچھ لوگ ہیں جو اس گھرانے کو بدنام کر کے اپنے سیاسی مفادات حاصل کرنا چاہتے ہیں۔

وہ کہتے ہیں کہ ’اگر یہ پیر ایسے ہی ہوتے تو ہم سات پشتوں سے کیوں یہاں آتے اور کیوں اپنے بال بچے چھوڑ کر جاتے ہیں۔ باقی جو فاطمہ کا معاملہ ہے اس میں پیر اسد گرفتار ہیں۔ سائیں بڑے نے کہا کہ اگر پورا الزام اس پر آ جائے تو اس کو پھانسی پر لٹکاؤ رانی پور کا کوئی پیر درمیان میں نہیں آئے گا۔‘


Summary: صوبہ سندھ کے علاقے رانی پور میں کمسن گھریلو ملازمہ فاطمہ کی ہلاکت کے کیس میں ایک مقامی عدالت نے پیر اسد شاہ کو مزید پانچ روزہ جسمانی ریمانڈ پر پولیس کے حوالے کیا ہے۔ جبکہ پولیس کے مطابق پیروں کی حویلی سے مزید تین خواتین اور چار نو عمر بچیوں کو بازیاب کیا گیا ہے۔

رانی پور کی حویلی سے نوعمر بچیوں سمیت سات ’کنیزیں‘ بازیاب، ملزم پانچ روزہ جسمانی ریمانڈ پر

ایس ایس پی خیرپور روحل کھوسہ نے بی بی سی کو بتایا کہ ’(ملزم) اسد شاہ کی والدہ کا بیان آیا تھا کہ ہمارے پاس اور بھی باندیاں (کنیزیں) ہیں جس کی بنیاد پر ان کا بیان لینے کا فیصلہ کیا گیا تھا اور ساتھ میں حویلی میں سرچ آپریشن کیا کہ کہیں جبری مشقت کے لیے لوگوں کو یرغمال تو نہیں بنایا گیا، یا ایسی خواتین تو نہیں جو اپنی مرضی کے بغیر یہاں ٹھہرائی گئی ہوں۔‘

خیال رہے کہ کمسن گھریلو ملازمہ فاطمہ کی قبر کشائی کر کے پوسٹ مارٹم کیا گیا تھا۔ میڈیکل بورڈ نے اپنی ابتدائی رپورٹ میں فاطمہ پر قبل از مرگ تشدد اور ریپ کی تصدیق کی تھی۔

وائرل ہونے والی ویڈیو میں ایک ہی کمرے میں اسد شاہ اور فاطمہ کی موجودگی کے بارے میں ان کا دعویٰ تھا کہ چھوٹے بچوں کی وجہ سے ان ملازمہ کو کمرے میں رکھا جاتا تھا۔

دوسری جانب رانی پور کی عدالت نے پیر اسد شاہ کو مزید پانچ روز کے جسمانی ریمانڈ پر پولیس کے حوالے کردیا ہے۔

ملزم اسد شاہ کے وکیل نے مزید پولیس ریمانڈ کی مخالفت کی اور اپنے مؤکل کو جیل بھیجنے کی درخواست کی لیکن عدالت نے ان کی یہ استدعا مسترد کر دی۔

وکلا نے استدعا کی کہ پولیس کو ہدایت کی جائے کہ وہ ہائی کورٹ میں اس سے متعلق درخواست دائر کرے۔ وکلا کے مطابق حفاظتی ضمانت کے بعد ملزمہ حنا شاہ نہ تو تحقیقاتی کمیٹی سے رابطے میں آئی ہیں اور نہ ہی انھوں نے ماتحت عدالت سے رابطہ کیا ہے۔ لہٰذا انھیں شبہ ہے کہ وہ بیرون ملک فرار ہوسکتی ہیں۔

ایس ایس پی روحل کھوسو کا کہنا ہے کہ فاطمہ کے والدین کی طرف سے دائر ایف آئی آر میں دو ملزمان ہیں: پیر اسد شاہ اور حنا شاہ۔ جن میں سے پیر اسد گرفتار اور حنا شاہ حفاظتی ضمانت پر ہیں۔ تاہم مدعی نے پولیس یا ڈاکٹر کی شکایت کا ذکر نہیں کیا ہے۔

دوسری جانب درگاہ رانی پور کے پیر اور سابق رکن قومی اسمبلی فضل شاہ نے ایک بیان میں کہا ہے کہ وہ مظلوم کے ساتھ ہیں اور متاثرہ خاندان کو انصاف ملنا چاہیے تاہم کچھ لوگ اس کو بنیاد بنا کر ’پوری پیر برادری کو بدنام کر رہے ہیں‘ جس سے ان کے مریدین اور عقیدت مندوں کی دل آزاری ہو رہی ہے۔


Summary: صوبہ سندھ کے علاقے رانی پور میں پیری مریدی کے کام سے وابستہ ایک خاندان میں کام کرنے والی کمسن گھریلو ملازمہ کی ہلاکت کی پوسٹ مارٹم رپورٹ میں قابل از مرگ تشدد اور ریپ کی علامات ظاہر ہوئی ہیں۔

رانی پور: کمسن گھریلو ملازمہ فاطمہ کی پوسٹ مارٹم رپورٹ میں ریپ، تشدد کی علامات ظاہر

رپورٹ کے مطابق یہ تمام چوٹیں قبل از مرگ کی ہیں۔ رپورٹ میں اینل اور وجائنل پینیٹریشن کی علامات ظاہر ہوئی ہیں تاہم لیبارٹری میں جائزے کے لیے نمونے اکٹھے کیے گئے ہیں۔

اس رپورٹ کے مطابق گھریلو ملازمہ کے طور پر کام کرنے والی بچی کی موت پُراسرار حالات میں ہوئی اور انھیں بغیر میڈیکو لیگل جائزے کے بغیر انھیں دفن کیا گیا۔

10 سالہ بچی سندھ کے علاقے رانی پور میں ایک پیر گھرانے کی حویلی میں بطور ملازمہ کام کرتی تھیں تاہم دو روز قبل اس کے والدین کو بذریعہ فون آگاہ کیا گیا تھا کہ پیٹ میں درد کے باعث ان کی بچی کی ہلاکت ہوئی۔

اس سے قبل پولیس نے اس واقعے میں نامزد مرکزی ملزم، علاقہ ایس ایچ او اور بچی کا علاج کرنے والے ڈاکٹر کو گرفتار کیا تھا۔ ایس ایچ او رانی پور کو فرائض سے غفلت برتنے کے الزام میں گرفتار کیا گیا جبکہ مرکزی ملزم کی گرفتاری بچی کی والدہ کی مدعیت میں درج ایف آئی آر کی بنیاد پر کی گئی۔

تاہم تدفین سے قبل ہی سوشل میڈیا پر ایک ویڈیو وائرل ہوئی جس میں 10 سالہ بچی کے جسم اور سر پر تشدد اور زخموں کے نشانات نظر آ رہے ہیں۔ بی بی سی آزادانہ ذرائع سے اس ویڈیو کی تصدیق نہیں کر سکا ہے تاہم پولیس حکام نے کہا کہ انھوں نے ملزم پیر کی حویلی میں نصب کیمروں کا مکمل ریکارڈ حاصل کر لیا جس کی جانچ پڑتال کی جائے گی۔

ایف آئی آر میں کہا ہے کہ ہلاک ہونے والی بچی گذشتہ نو ماہ سے ملزم کی حویلی پر کام کرتی تھی۔ والدہ کے مطابق کچھ عرصہ قبل جب وہ اپنی بچی سے ملنے حویلی گئے تھے تو بچی نے بتایا تھا کہ پیر (ملزم) اور ان کی اہلیہ اس سے بہت زیادہ کام کاج کرواتے ہیں اور چھوٹی چھوٹی بات پر مار پیٹ بھی کرتے ہیں۔

مدعی مقدمہ کے مطابق 14 اگست کی دوپہر انھیں حویلی سے ایک شخص کی کال موصول ہوئی کہ اُن کی بیٹی طبعیت میں خرابی کے باعث فوت ہو گئی ہے اور اس کی لاش لے جائیں۔  ایف آئی آر کے مطابق والدہ نے ملزم پیر سے بچی کی ہلاکت سے متعلق استفسار کیا تو وہ کوئی خاطر خواہ جواب نہ دے سکے۔

انھوں نے کہا کہ ’ہم نے سی سی ٹی وی فوٹیج دیکھی ہے جس میں میری بیٹی تڑپ تڑپ کی ہلاک ہوئی ہے۔ جو ویڈیو وائرل ہوئی ہے وہ بلکل سچی ہے۔ ہمیں ویڈیوز کے ٹکڑے دیے گئے ہیں۔ اُن کے پاس 24  گھنٹوں کی ویڈیو موجود ہو گی، اس کو دیکھا جائے اور ہم سے انصاف کیا جائے۔‘


Summary: سندھ کے ضلع سانگھڑ میں اتوار  کے روز ہزارہ ایکسپریس کو پیش آنے والے حادثے میں 30 افراد ہلاک جبکہ 60 زخمی ہوئے ہیں۔ بی بی سی نے جائے حادثہ اور ان افراد کے گھروں کا دورہ کیا ہے جو اس حادثے سے متاثر ہوئے ہیں۔

ہزارہ ایکسپریس ٹرین حادثہ: ’جب میتوں کو ایمبولینس میں ڈالا تو اُن کے اعضا گِر رہے تھے‘

عبدالغفار ٹنڈو آدم کے رہائشی ہیں اور ہزارہ ایکسپریس ٹرین حادثے میں ان کے گھر کے پانچ افراد ہلاک ہوئے ہیں۔

سندھ کے ضلع سانگھڑ کے علاقے سرہاڑی کے قریب اتوار کی دوپہر کو ہزارہ ایکسپریس کی دس بوگیاں پٹڑی سے اتر گئی تھیں جس کے نتیجے میں 30 سے زائد افراد ہلاک جبکہ 60 زخمی ہو گئے تھے۔

اس حادثے میں ہلاک ہونے والوں کی اکثریت کا تعلق سندھ کے ضلع سانگھڑ سے تھا صرف ٹنڈو آدم شہر اور آس پاس کے علاقوں سے تعلق رکھنے والے 11 افراد اس حادثے میں ہلاک ہوئے جن میں سے بیشتر کی تدفین کر دی گئی ہے۔

انھوں نے بتایا  کہ ’لاشیں شاخت کے قابل نہیں تھیں، بچے رحیم کو چوٹیں نہیں لگیں تھیں اس لیے اسے پہچان لیا جبکہ خواتین کو کپڑوں اور ہاتھوں میں پہنے گئے زیوارت کی مدد سے شناخت کیا گیا۔‘

ہلاک ہونے والوں میں سعیدہ خلجی اور ان کی سمدھن بھی شامل تھیں جو نوابشاہ جا رہی تھیں۔ سعیدہ کے بیٹے عمران کے دوست محمد کاشف نے بتایا کہ انھوں نے اپنی مدد آپ کے تحت جائے حادثہ پر عمران کی والدہ اور ساس کو تلاش کیا اور ہسپتال منتقل کیا۔

وہ بتاتے ہیں کہ جب وہ جائے حادثہ پہنچے تو کچھ لاشیں ٹرین کی بوگیوں کی کھڑکیوں میں پھنسی ہوئی تھیں، کچھ ایسی بھی تھیں جنھیں کرین کی مدد سے بوگیوں کو سیدھا کر کے نکالا گیا۔ ان کا کہنا ہے کہ زخمیوں میں بھی کسی کی ٹانگیں تو کسی کے بازو ٹوٹے ہوئے تھے۔

سرہاڑی ہسپتال میں سہولیات کے فقدان کی وجہ سے زخمی مسافروں کو نوابشاہ پی ایم سی ہسپتال لایا گیا تھا۔ 60 سے زائد زخمیوں میں سے اس وقت 20 کے قریب زخمی  وہاں موجود ہیں۔

محمد کاشف کی اہلیہ نائلہ اپنے چھوٹی بہن سے ملنے ٹنڈو آدم گئیں تھیں وہ دادو واپس جانے کے لیے نوابشاہ آ رہی تھیں۔ وہ خود اس حادثے میں ہلاک ہو گئی ہیں جبکہ ان کے بچے زخمی ہیں۔

سرہاڑی کے قریب درجنوں مزدور ٹریک کی بحالی میں مصروف نظر آئے، وہ ایک پٹڑی کو لوہے کی سلاخوں سے پھنساتے اور نعرے لگا کر اس کو آگے سرکاتے ہیں،  یہ پورا عمل ہاتھوں اور اوزاروں کی مدد سے کیا جا رہا تھا جس میں مشنری کا کوئی عمل دخل نہیں تھا۔

دوسری جانب ہزارہ ایکسپریس ٹرین حادثے کی جوائنٹ سرٹیفیکیٹ رپورٹ میں حادثہ کا ذمہ دار شعبہ سول اور شعبہ مکینیکل کو قرار دیا گیا ہے اور تخریب کاری کے امکان کو مسترد کیا گیا ہے۔

واضح رہے کہ یہ کوئی پہلا حادثہ نہیں تھا اس سے قبل بھی ریتی سے لے کر کراچی تک اس ٹریک پر ٹرینوں کے ٹکرانے اور پٹڑیوں سے اترنے کے متعدد واقعات پیش آ چکے ہیں تاہم ماضی قریب میں ان حادثوں کے ذمہ داروں کے خلاف کسی سزا کی مثال نہیں ملتی۔


Summary: حکام کے مطابق صوبہ سندھ میں نواب شاہ سے 20 کلومیٹر دور ایک ہزار مسافروں کو لے جانی والی ٹرین کے حادثے میں کم از کم 30 افراد ہلاک جبکہ درجنوں زخمی ہوئے ہیں۔ عینی شاہدین میں سے ایک کا کہنا ہے کہ وہ ٹرین کی کھڑکی سے باہر گِر کر جان بچانے میں کامیاب ہوئے۔

نواب شاہ کے قریب ٹرین حادثہ: ’میں ٹرین کی کھڑکی سے باہر گِر کر زندہ بچ گیا‘

جب ایدھی فاونڈیشن کے سرکل انچارج رفیق لاشاری صوبہ سندھ میں نواب شاہ سے تقریباً 20 کلو میٹر دور ہزارہ ایکسپریس کے حادثے کے مقام پر پہنچے تو ان سمیت امدادی کارکنان کے لیے یہ خدشہ لاحق ہوگیا کہ الٹی ہوئی بوگیوں کے نیچے کئی لوگ پھنسے ہوئے ہوسکتے ہیں۔

یہ حادثہ سانگھڑ میں سرہاڑی ریلوے سٹیشن سے کچھ آگے ایک چھوٹے پُل کے پاس ہوا جہاں ’بہت بُرے حالات تھے۔ ہر کوئی پریشان حال تھا۔ کوئی زخمی حالت میں اپنے گھر کی خواتین اور بچوں کو تلاش کر رہا تھا تو کوئی زخمی اپنے آپ کو سنبھالنے کی کوشش کر رہا تھا۔‘

وزیر اعلیٰ سندھ سید مراد علی شاہ کے مطابق اس حادثے میں 30 افراد ہلاک اور درجنوں زخمی ہوئے ہیں۔

نواب شاہ کے ہسپتال میں مریضوں کی عیادت کے بعد صحافیوں سے بات کرتے ہوئے ان کا کہنا تھا کہ ’اگر ضرورت پڑی تو آرمی ہیلی کاپٹر کے ذریعے مریضوں کو کراچی یا حیدرآباد منتقل کیا جائے گا۔‘

وفاقی وزیر ریلوے خواجہ سعد رفیق کا کہنا تھا کہ اس ٹرین پر قریب ایک ہزار مسافر سوار تھے اور ابتدائی تحقیقات کے مطابق یہ حادثہ مکینیل فالٹ یا تخریب کاری کی وجہ سے ہوا ہے جس کے بارے میں مزید تحقیقات کی جائیں گی۔

حادثے کا شکار ٹرین کی درمیاں والی بوگی میں سوار راشد علی کا تعلق ٹنڈو آدم سے ہے۔ وہ بتاتے ہیں کہ حادثے سے قبل ان کے بچے اور بیوی آرام کر رہے تھے کہ ’اچانک بوگی پٹڑی سے نیچے اتر گئی اور الٹ گئی۔‘

ٹرین میں سوار نصیر احمد کی منزل راولپنڈی تھی۔ وہ بتاتے ہیں کہ ’ٹرین کی بوگی پٹڑی سے اترنے پر میں کھڑکی سے باہر گِر گیا۔‘ یہی وجہ تھی کہ وہ اس حادثے میں زندہ بچ گئے۔

ان کا کہنا تھا کہ ان کے پاس کئی خواتین اور بچے بھی زمین پر گرے ہوئے تھے۔ ’وہ چیخ رہے تھے، چلا رہے تھے۔ مجھے سمجھ نہیں آ رہا تھا کہ کیا کروں۔ اس موقع پر قریب ہی نہر تھی مگر نہر کا پانی گندا تھا۔ میں نے اس نہر میں سے اپنے ہاتھوں میں پانی بھرا اور جو لوگ بے ہوش تھے، ان کے منھ پر ڈالا تاکہ یہ ہوش میں آجائیں۔‘

جیکب آباد کے رہائشی عمیر احمد اس حادثے میں زخمی ہونے کے بعد نواب شاہ کے ہسپتال میں زیرِ علاج ہیں۔

وہ بتاتے ہیں کہ حادثے کے بعد ’میں اٹھنے کے قابل نہیں تھا۔ میری ٹانگ زخمی تھی جبکہ سر پر بھی چوٹیں آئی تھیں (مگر) میرے ساتھ میری اہلیہ انتہائی زخمی پڑی تھی۔ وہ مجھے مدد کے لیے پکار رہی تھی۔ میں زور لگا کر اٹھا مگر اس کو باہر نہیں نکال سکا۔‘

وہاں موجود تین نوجوانوں نے ان کی اہلیہ کو باہر نکالا اور دونوں کو پانی دیا۔ وہ انھیں گاڑی میں بٹھا کر ہسپتال بھی لے گئے۔